Sellaista pokkaa ei Antti Rinteeltäkään löydy, että sivuuttaisi nyt naisen — Markku Huusko\nSdp:n Urpilainen, Heinäluoma ja Kumpula-Natri vuoden 2011 arkistokuvassa. Kuva: Alma Talent\nAikataulu on kireä, jotta uudet ministerit kykenisivät valmistautumaan huolella heinäkuun alussa alkavaan Suomen EU-puheenjohtajakauteen.\nTällä viikolla alkaa jo pudotuspeli, kun Rinne lähettää eduskuntapuolueille noin kymmenen kysymyksen patterinsa, jolla hän selvittää puolueiden sopivuutta yhteistyöhön käytyjen eduskuntavaalien ykköspuolueen sdp:n kanssa.\nOn melko oletettavaa, että esimerkiksi perussuomalaiset pudotetaan heti alkuerissä pois jollain napakalla täsmäkysymyksellä liittyen esimerkiksi Euroopan unioniin tai arvoihin.\nJakavaksi EU-kysymykseksi sopisi mainiosti sitoutuminen euroon tai EU:n sisämarkkinoihin.\nPerussuomalaiset kun ajavat tulevalla EU-parlamenttikaudella sitä, että Euroopan tasolla luodaan ”hallitun euroeron menettelytavat”. Myös työvoiman vapaan liikkuvuuden EU-alueella perussuomalaiset tiputtaisi vapauksien joukosta pois.\nNämä ja monta muuta poikkeavuutta suhteessa muiden puolueiden näkemyksiin löytyvät perussuomalaisten tammikuussa julkaisemasta EU-vaaliohjelmasta.\nAntti Rinteellä itsellään on vielä aikamoinen työ profiloitumisessa johtajaksi, joka ottaa huomioon sukupuolet tasapuolisesti. Hyvää on, että hän on luvannut tulevan hallituksen osalta, että naisten tai miesten osuus ei tulisi olemaan alle 40 prosenttia.\nSamaan aikaan hänelle sattuu kuitenkin sellaisiakin lipsahduksia kuten vaali-iltana, jolloin hän kiitteli joukkojaan huudahtamalla ”Hyvä pojat, tytöt”, mistä Kauppalehden toimittaja Kyösti Jurvelin ansiokkaasti kirjoitti kolumnissaan.\nRinteen ”äijäfeminismin” seuraava mittauspiste on se, kun sdp pääsee suurimpana eduskuntapuolueena valitsemaan Suomelle Euroopan komission jäsenen eli komissaarin.\nSuomen EU-jäsenyyden aikana paikalla on istunut kolme miestä: Erkki Liikanen (sdp), Olli Rehn (kesk) ja parhaillaan komissaarina toimiva Jyrki Katainen (kok).\nVaatisi aikamoista pokkaa, jos Jutta Urpilaisen sdp:n puheenjohtajan paikalta vuonna 2014 kammennut Rinne sivuuttaisi demarinaisten vuosi sitten esittämän tasa-arvoa korostaneen kannanoton.\n”On kummallista, että tasa-arvon mallimaaksi julistautuneessa Suomessa on edelleen politiikan linnake, jonka lasikattoa naiset eivät ole murtaneet. Valitsemalla komissaariksi naisen voimme näyttää esimerkkiä ja samalla pitää yllä tasa-arvon agendaa EU- politiikassa”, demarinaisten puheenjohtaja, kansanedustaja Tytti Tuppurainen korosti.\nMyös komissaarispekulaatioiden toinen vahva nainen (toinen on Jutta Urpilainen), europarlamentaarikko Miapetra Kumpula-Natri on tyytyväinen siitä, että nyt puhutaan EU-osaamisen lisäksi sukupuolesta.\nLue Miapetra Kumpula-Natrin tuore haastattelu Uudesta Suomesta täältä.\nJos Rinne sivuuttaa vahvojen demarinaisten tasa-arvonäkemykset komissaarivalinnassa, olisi se hänen poliittisen tulevaisuutensa kannalta todennäköisesti kohtalokasta.\nPekka Lukkala 24.4.2019 11:55\nVarsinkin, jos häntä tästä asiasta muistutellaan, kuten nyt ansiokkaasti teet!\nSeppo-Juha Pietikäinen 24.4.2019 12:11\nEero Heinäluoma - pelin politiikko - jo SAK:n osastopäällikkönä,\nP.s. Urpilainen on ulkoministeriehdokas. Vihreitten kannatus ei\nsiihen riitä .\nMarkku Huusko 24.4.2019 12:22\nJutta Urpilainen olisi hyvä nimi ulkoministeriksi. Hänen todennäköisyyttään EU-komissaariksi laskee se, ettei ole ehdolla europarlamenttivaaleissa.\nJari-Pekka Vuorela 24.4.2019 12:52\nEn usko, että demarit erityisemmin vastustaisivat Pekka Haaviston valintaa ulkoministeriksi. Eivät tietenkään Urpilaisenkaan.\nRaimo Tossavainen 25.4.2019 09:11\nJos Vihreät hallituksessa, niin toivottavasti Haavisto ulkoministeriksi, ylivoimaisesti paras siihen tehtävään tämän hetken suomalaisista poliitikoista.\nTopi Rantakivi 24.4.2019 12:19\nMieluummin katsoisin enemmän sitä, että mitä edustajien yläpäässä liikkuu en sitä, että mitä alapäässä liikkuu.\nMuutamia vuosia sitten erään pörssiyhtiön johtajanainen suutahti, että mitään sukupuolikiintiöitä ei tule asettaa hallituksiin, koska tuloksena tulee sitten niitä henkilöitä, keillä ei riitä sisu ja rohkeus tarttua asioihin. Hänelle kelpaa ainoastaan ne, ketkä uskaltavat tarttua toimiin ja sukupuolista ei ole kysymys.\nJos halutaan tasa-arvoa, niin sopii kysyä vihreiltä, että mitenkä heidän oma puolueensa sukupuolijakauma on?\nMarkku Huusko 24.4.2019 12:29\nUusista kansanedustajista lähes puolet on naisia. Äänestäjät ovat sitä mieltä, että sisukkuus ja rohkeus eivät ole kiinni sukupuolesta. Tämän pitää näkyä myös henkilövalinnoissa. Tuohon EU-komissaarin paikalle on tarjolla erittäin sisukkaita ja rohkeita naisia.\nRami Ovaskainen 24.4.2019 12:52\n"Äänestäjät ovat sitä mieltä, että sisukkuus ja rohkeus eivät ole kiinni sukupuolesta."\nNe eivät olekaan kiinni sukupuolesta. Miksi siis outo tuputus aiheesta.. Eihän sukupuolella pitäisi olla väliä, vaan tehtävään parhaiten sopiva pitäisi valita. Vaikea käsittää näitä, joita sukupuoli kiinnostaa pätevyyden kohdalla jatkuvasti.\nTopi Rantakivi 24.4.2019 13:04 Vastaus kommenttiin #10\n@10. Minusta se on outoa, että Huusko jankkaa sukupuolesta vaikka sillä ei ole merkitystä, että miten kukin edustaja pestinsä hoitaa. Huusko tulee omasta mielestäni sortaneeksi miehiä korostamalla naisia liikaa ja sanoohan jo tasa-arvon opas, että ketään ei erotella sukupuolen mukaan ammateista.\nJuha Kuikka 24.4.2019 12:27\nTodellinen tasa-arvo on sokea kiintiöille, jotka edellyttävät jonkinlaisessa 40/60 -raamissa pysymistä. Tuollaisten raamien määritteleminen on osoitus seksistisestä ajattelutavasta. Ministerivalinnat pitäisi tehdä puhtaasti pätevyyden perusteella, vaikka kaikki olisivat naisia tai miehiä.\nJuhani Penttinen 24.4.2019 13:03\nLisäksi perustuslain mukaisesti "--ministerien on oltava rehellisiksi ja taitaviksi tunnettuja Suomen kansalaisia..."\nMutta miten tiukasti pitää tulkita sanaa "rehellinen"? Saako olla oikeuden antamia tuomioita viime vuosilta?\nJuha Kuikka 24.4.2019 13:10\nKaikki tuomiot eivät perustu epärehellisyydelle, lain rikkominen on voinut tapahtua muustakin syystä.\nJari-Pekka Vuorela 24.4.2019 13:13\nSuomessa on ollut valtakunnanoikeudessa tuomittu oikeusministerikin: Aarre Simonen. Juristien ja poliittisten vihollistenkin mielestä hoiti homman erinomaisesti.\nMax Jussila 24.4.2019 13:21 Vastaus kommenttiin #19\n"Sapeli-Simonen" hajotutti lakon 1948 Arabian tehtailla, josta lisänimi. Oli sentään varatuomari, johon nämä nykyiset maisterit eivät näytä jaksavat istua.\nJuha Kuikka 24.4.2019 14:07 Vastaus kommenttiin #20\nSimonen taisi olla sisäministeri myös Kemi Oy:n lakkomellakoiden aikaan 1949, kun kaksi lakkolaista sai surmansa yhteenotossa poliisin kanssa. Poliisi oli aseistautunut jopa konepistoolein.\nJuhani Penttinen 24.4.2019 13:22 Vastaus kommenttiin #19\nTiedän. Sapeli-Simonen. Eli tuon perustuslain kohta on aika kuollut kirjain.\nMatti Loikkanen 26.4.2019 09:25\nParasta valita pätevät ministerit ja pätevyys ei riipu sukupuolesta.\nUnohtui taas Huuskolta mainitsematta, että Antti Rinne ei saa toimivaa hallitusta kasaan ilman kokoomuksen ja keskustan siunausta. Mutta persujen pudotus näyttää olevan mieliaiheita --- ei tahdo millään muistaa, että persut ovat maan toiseksi suurin puolue.\nSeppo Simonen 24.4.2019 12:28\nMikä laki sen määrää että komisaarin pitää olla yhden kansanedustajapaikan enemmistön saaneesta Sosialidemokraateista kun eduskunnassa on 62 % oikeisto enemmistö ja vasemmistolla on 38 % vähemmistö.\nArto Granlund 24.4.2019 13:36\nSeppo Simonen sen meille kertoo, Keskusta kuuluu nykyisin poliittiseen oikeistoon, ei keskustaan, millaiseksi puolueeksi Santeri Alkio sen aikoinaan asemoi.\nSeppo Simonen 24.4.2019 14:23\nArto Grandlund onko näin että sosialidemokratia poikkeaa marxilaisuudesta siten että sosialidemokraati vie hivuttamalla sosialismiin taasen marxilaisuudessa se on nopea tie vallankumouksen avulla. Elikä hivuttaako Antti Rinne meitä kohti sosialismia.\nMikko Engren 24.4.2019 12:30\nKohta menee toksiseksi femininisyydeksi jos liikaa aletaan sukupuolta korostamaan kuten vihreissä jossa 85% on naisia mutta onneksi tässä kohtaa ei kyse ole vain siitä vaan Miapetra Kumpula-Natri tai Jutta Urpilainen valittaneen puhtaasti osaamisen perusteella joista jälkimmäinen valitaan mikäli on jo vanhat syntinsä demarien silmissä hyvittänyt.\nTuomo Kokko 24.4.2019 12:34\nJos Artikulaatio-Antin mahdollisesti muodostamassa hallituksessa on jotakin hyvää, niin Jutta Urpilaisen ministeriys. Rinne ja kumppanit saivat jopa julkidemari Lasse Lehtisen käyttämään heistä nimitystä "talebanit", kun Urpilainen oli heitetty parvekkeelta lyhyehkön puoluejohtajuuden jälkeen.\nOnneksi Jutta ei mätkähtänyt katuun, vaan alakerran parvekemarkiisiin, josta hän nyt ponnahtaa korkealle!\nKari Nikander 24.4.2019 12:51\nDemokratian ikävä sivuvaikutus ovat nämä korvamerkityt nimitykset. Evaluoinnin perusteella pätevin pitäisi hommaan nimittää, vaikka tämä olisi muunsukupuolinen sitoutumaton piraatti.\nRami Ovaskainen 24.4.2019 12:55\nKaikki selvästi/valitettavasti eivät vielä pysty ajattelemaan noin selväjärkisesti ja vapaamielisesti - sääli.\nMark Andersson 24.4.2019 12:54\nEn lakkaa ihmettelemästä sitä pyhäksi muodostunutta yksimielisyyttä poliittisen kentän laidasta toiseen persuja lukuun ottamatta, että euro olisi Suomelle (ja muuallakin) hyväksi, kun kerran valtaosa taloustieteilijöistäkin on kertonut euron olleen epäonnistunut, jopa katastrofaalinen kokeilu.\nOlisiko niin, että media on niin jumittunut euroon, että hyökkää raivopäisesti taloustietäjien mukaista kantaa vastaan, jolloin vain jo ennestään median hampaissa olevat persut uskaltautuvat sanomaan asian ääneen? Vai onko heidän kohdallaan kyse pelkästään nostalgisesta haikailusta markan ja muun menneisyyden perään.\nNimittäin paljon muuta hyvää sanottavaa ei persuista sitten olekaan.\nLuulisi varsinkin vihervasemmiston kuuntelevan asiantuntijoita. Edellisellä hallituksella kun sellainen ei ollut tapana.\nMää ihmettelen tätä kauhiast.\nJuha Kuikka 24.4.2019 13:00\nSanottakoon vaikka niin, että juuri yksikään vakavasti otettava taloustieteilijä ei kannata euroeroa Suomelle. Aivan siitä riippumatta mitä mieltä hän muutoin olisi euron onnistuneisuudesta. Euroon kriittisesti suhtautuvat talouystieteilijät ovat yhtenä rintamana sitä mieltä, että Suomi ei enää voi yhtäkkiä erota eurosta. Huonosta ei pidä sukeltaa katastrofiin.\nMark Andersson 24.4.2019 13:21\nOnhan sekin totta, että Suomen päättäjät sössäisivät talousasiat vähintään yhtä tehokkaasti kuin eurooppalaiset.\nVäärällä tiellä on edetty liian pitkälle, jotta kannattaisi kääntyä takaisin. Mutta kannattaako silti jatkaa pitkin sitä samaa polkua, kun tiedetään ettei se johda mihinkään hyvään taai mahdollisesti jopa katastrofiin?\nOlisiko keksittävä jokin muu ratkaisu?\nEn ole taloustieteilijä, joten en osaa sanoa mikä sellainen olisi. Arvelisin sellaisen silti olevan radikaali ja kivulias.\nMutta jottain tarttis tehrä.\nJuhani Penttinen 24.4.2019 13:29\nTäällä periferiassa kun olemme niin markan kurssi huojuisi joka kerta kun esim. Putin antaisi jonkun monitulkintaisen kommentin.\nHyvinhän näyttää metsäteollisuus porskuttavan vaikka devalvaatiota ei ole käytetty muuta kuin ehkä sisäisesti jonkin verran.\nPiensijoittajana olen ollut aivan tyytyväinen euroon puhumattakaan matkailijana kun esim. kolmen viime viikon sisällä olen yöpynyt Espanjassa, Portugalissa ja irlannissa.\nJukka Mattsson 24.4.2019 18:47 Vastaus kommenttiin #23\nOn kummallista, että tasa-arvon mallimaaksi julistautuneessa Suomessa on edelleen politiikan linnake, jonka lasikattoa Perussuomalaiset eivät ole murtaneet. Valitsemalla komissaariksi Perussuomalaisen voimme näyttää esimerkkiä ja samalla pitää yllä tasa-arvon agendaa EU- politiikassa?\nEsko Riikonen 24.4.2019 13:35\nMutta mitään liittovaltiota edistävää ei voi hyväksyä.\nRami Ovaskainen 24.4.2019 13:55 Vastaus kommenttiin #26\nLiittovaltio ei toimisi nyt - sen väkisin pystyttäminen johtaisi katastrofeihin ja lopulta koko rakennelman kaatumiseen ikävine seurannaisvaikutuksineen. Sitä en sano etteikö se joskus voisi toimia.. mutta se joskus ei välttämättä ole oman elinaikani aikana. Ihan jo yleisen rauhallisuudenkin ja sotien välttämisen takia en ole enää samaa mieltä kuin alta parikymppisenä... nuorempana liittovaltio ja vaikka pitkälti maapallo ilman erityisiä rajoja kuulostaa vielä ihan kivalta monelle.\nEsko Riikonen 25.4.2019 21:35\nVakavasti otettavat asiantuntijat tunnista euromyönteisyydestä?\nJuha Kuikka 26.4.2019 08:54 Vastaus kommenttiin #53\nEsimerkiksi Sixten Korkman lukeutuu niihin, jotka ovat sitä mieltä, että liittyminen euroon "taisi" olla virhe Suomelle, mutta eroaminen siitä nyt olisi vielä suurempi virhe.\nHeikki Rönkkö 24.4.2019 13:35\nPuhutaan kauniisti totuuden-puhuja-naisesta ihmisen vapahtajana. Onko jotain tekemistä sukupuolen tai kielen kanssa?\nSuomenkielisiä ja miehiä valmistetaan omakielisissä hartauksissa kohtaamaan Jumalan valtakunta sisällissodan sankarikummuissa. Että muistaisimme maan matosina pyytää armoa. Ihmiseltä ihmiselle.\nEsko Riikonen 24.4.2019 13:33\nSiis Urpilainen ja Tuomioja ministeriksi. Toinen menestynyt Kreikka tukija ja toinen Halosen globalisaatiolinjan jatkaja.\nJocke Rantanen 24.4.2019 15:52\nMeni ilta pilalle.\nJuhani Kallio 24.4.2019 16:58\nNo tämähän on itsestään selvää, että Antti pökkää Jutan Euroopan kiertoradalle.\nMissään nimessä Jutalla ei ole asiaa ministeriksi. Antti ei kestäisi vertailuja "kuka on hallituksen suosituin ministeri".\nAntti Brusi 24.4.2019 20:26\nJos pätevä hakija on nainen niin lisäpisteiden antaminen sen perusteella on puolusteltavissa. Ei siinä mitään. Tosiasiassa rysselillä on varmasti sananen sanottavanaan, ainakin kulisseissa. Sisäsiisti integraatiota kannattava puudeli olisi ihanne ehdokas.\nUrpilainen pätevä miksi ei. Koulutus jäi kesken kun joutui luopumaan VVM:n pestistä sekä puheenjohtajuudesta. Enemmistö äänesti tuloksen. Jos tilanne on edelleen sama, no se ei ainakaan helpota Jutan asemaa SDP sisäisissä keskusteluissa.\nUrpilaisella on yksi merkittävä rasite ja liittyy noihin surkuhupaisiin "vakuuksiin" Niille nauroivat Rhodoksen aasitkin ja eipä moisten perään kailotettu, kun jatko-osille tuli tarvetta. Nyt asia on jo vaiettu mutta tulee varmasti esiin tarvittaessa.\n"Napakka lisäkysymys ja PS pudotetaan pois neuvotteluista" voi Huusko. Suomeksi kääntäen napakka vastaus lisäkysymykseen "Ei me tollasella ehdolla haluttais edes tulla ja pettää kannattajat." Se on niin yksinkertaista.\nMarkku Huusko 25.4.2019 08:05\nJussi Halla-aho on muuten ollut jo aika taipuisa tässä EU/euro-kysymyksessä. Vielä vuonna 2017, kun hän kamppaili puheenjohtajuudesta, näkemys oli toinen.\nIltalehti helmikuussa 2017:\nNyt hän ei kannata enää Suomen eroa EU:sta ja euroerovaatimuskin on vaihtunut ”hallitun euroeron menettelytapojen" luomiseksi.\nJocke Rantanen 25.4.2019 10:17\nOlisiko niin että brittien ero EU:sta vaikuttaa niin työläältä ja näyttää aiheuttavan kaikenlaisia ongelmia että yksinkertainen "erotaan EU:sta" vaikuttaa aika tavalla sekasortoon menolta?\nIhmisille on ehkä selvinnyt että ei se tapahdu ihan "tuosta vaan"?\nAntti Brusi 25.4.2019 09:12\nTaipuisa ja taipuisa. Jocke tuossa jo osui. Tuskin kenelläkään on ollut käsitystä miten eurosta erotaan. Muuttuvia tekijöitä on yksinkertaisesti liikaa. Eroavan maan talous, markkina-arvo. Junckerin krapula jne.\nMikäli brexitiä pidetään mittarina niin hankalaa on ja pienelle taloudelle vielä hankalampaa. Reaaliteetit muuttuvat ja on järjenkäyttöä miettiä uusiksi. Tällä hetkellä voisi kuvitella, että pienten samankokoisten talouksien kimppa voisi toimia. Kuten sanottu ei ole häpeä huilata hetki kunhan päämäärä säilyy.\nAntti Brusi 25.4.2019 09:16\nMikä on kun tulee näitä tuplia.\nJari-Pekka Vuorela 24.4.2019 21:24\nItse kannatan komissaariksi Kumpula-Natria. Hassumpi ei olisi Heidi Hautalakaan, mikäli demarit saisivat sekä pää- että ulkoministerin paikan.\nLauri Kiiski 25.4.2019 06:19\nTässä nyt jaetaan valtaa ikään kuin olisi jo itsestään selvää, että Kokoomus olisi automaattisesti menossa Rinteen hallitukseen kölin alta vedettäväksi ?\nRinteellä ei ole hallitusta ilman Kokoomusta.\nJo tässä vaiheessa voidaan ennustaa vaalien 2023 suurin puolue ja vaalivoittaja, sillä tulevasta hallituksesta tuskin tulee mikään menestystarina ja uudistusten alullepanija.\nSDP-SAK halunnee hallitusohjelmaansa kolmikannan turvaamista ja yleisitovuutta eli jähmettymistä edelleen ja Kokoomus mikäli hallitukseen suostuu, verokevennyksiä parempiosaisille.\nVarsinaiset lehmänkaupat siis tulollaan.\nAntti Brusi 25.4.2019 07:26\nEi varmasti mene, Pakko toistaa aiempi våittämäni. Rinne pelasi yhden valttikortin poies jo ennen vaaleja. Perusuomalaisten boikotointi kasteli omat nilkat. Olkoonkin, että Ps ei Rinteen toivelistan ykkönen ole, mutta neuvotteluissa Ps vaihtoehto olisi ollut hyvä lisä, antanut vipuvartta neuvotteluihin.\nKokoomus sai jokerin ja tilannetta ei paranna se, että jos kok ei hallitukseen kelpaa on vastassa vahva oppositio. Niin tai näin pelisilmä kuitenkin petti.\nEsko Riikonen 25.4.2019 21:37\nRinteellä on jo nyt Musta Pekka kädessä.\nAntti Brusi 25.4.2019 07:29\nTuplana tuli joten poistetaan.\nHannu Rautomäki 25.4.2019 07:39\nRinteelle taitaa olla varsin samantekevää, mitä muut puuhastelevat, kun itselle avautui lokoisa jättipalkkainen eduskunnan puhemiehen pesti erossa päivänpolitiikasta.\nMarkku Huusko 25.4.2019 08:08\nRinteelle tuo pesti on varsin väliaikainen. Linkkaamassasi jutussakin sanotaan: "Uuden vaalikauden ensimetreillä vaalien suurimman puolueen puheenjohtaja nousee ensin puhemieheksi ja myöhemmin onnistuneiden hallitusneuvotteluiden jälkeen pääministeriksi."\nJouni Snellman 25.4.2019 10:50\n"In our opinion, we should dismantle the common currency, the euro (...)" - Persujen puheenjohtaja Jussi Halla-aho oli parin viikon takaisessa La Repubblica-lehden haastattelussa sitä mieltä, että euro tulisi purkaa.\nhttps://www.youtube.com/watch?v=FQsh9Q1-T1Y kohdasta 5.20\nJocke Rantanen 25.4.2019 11:08\nIhmeellistä jankutusta Halla-ahon sanomisista.\nAivna niin kuin jonku joskus sanoima olisi sitten ikiaikainen ja koskaan muuttumaton vähimmässäkään möäärin. Lapsellista jankutusa.\nReaalipolitiikka on reaalipolitiikkaa ja jos tavoitteena on joku niin eihän se tarkoita että kyseessä on ehdoton ja nyt heti asia.\nJari-Pekka Vuorela 25.4.2019 11:15\nPari viikkoa sitten (ei "joskus") Halla-aho oli siis sitä mieltä, että Italian hallituspuolueet ovat hänelle liian vasemmistolaisia; ja että euro pitäisi purkaa. Rehellistä oppositiojohtajan puhetta äärioikealta.\nAiri Pulkkinen 25.4.2019 17:25\nHalla-aho on ikuisesti syyllistetty pelkästä sanomisesta. Tiedättekö missä puolueessa on nyt eniten yrittäjätaustaisia kansanedustajia? Vastaus perussuomalaisissa. Ja kuka oli Suomen äänikuningas? Vastaus Halla-aho, 30 527 ääntä. Kansalaiset ovat oikeudentuntoisia ja suvaitsevaisia, eivätkä pidä ihmisten loputtomasta mollaamisesta. Perussuomalaisia kansanedustajia oli vielä kuukausi sitten 17, nyt 39, poliittisen historian saavutus.\nEsko Riikonen 25.4.2019 21:33\nMiksi Rinteen pääministeriyttä pidetään niin varmana.\nPasi Pulkkinen 25.4.2019 22:17\nUrpilaisen valinta komissaariksi olisi kyllä aika karu "keskisormen näyttö" suomalaiselle työväestölle. Urpilainen edustaa Demarien oikeistosiipeä eli sopisi talouspoliittisten suosituksiensa perusteella paremmin Kokoomukseen.\nTämäkin puheenvuoro näyttäytyy siis "kannustuksena" Demareille oikeistolaisempaan politiikkaan. Journalistilta poliittinen kannanotto, "tasa-arvon" nimissä.\nToki jos valitsisivat naisen, jolla on hallussa kansantalouden toiminta rahatalouden mekaniikkaa myöten, niin sehän olisi hyvä. Mutta tätähän ei tule tapahtumaan, koska komisaarius on palkintovirka parhaille pyrkyreille.\nJocke Rantanen 25.4.2019 23:15\nEikö nuo komissaarit "osaamisalueet" riipu vähän siitä mitkä asia ko. komissaari saa hoitaakseen?\nPasi Pulkkinen 25.4.2019 23:37\nEu on talousunioni, ja vaikka ei olisi, on kaikki päätöksenteko budjettirajoitteisessa taloudenparadigmassa lopulta talouskysymyksiä. Ilman asianmukaista talousymmärrystä (MMT) on komisaari pelkkä kuunteluoppilas.


Kuntabongari: 300. PYHÄJÄRVI (Pyhäsalmi 1993-95)\n300. PYHÄJÄRVI (Pyhäsalmi 1993-95)\nAsukkaita 7 tuhatta (9823 vuonna 1962), EU-kannatus 35,4 % (1994)\nMiksi? Voimalan vesiputous. Vaskikello\nMilloin? 1) Perjantaina 18.7.2008. 2) Maanantaina 14.7.2014\n1) Perjantaina 18.7.2008\nAjoimme Nelostietä Kärsämäeltä etelään. Pyhäsalmen puolella poikkesimme vasempaan kiertotielle, joka vei myötäpäivään Pyhäjoen itäpuolelle Jokikylään. Pysähdyimme katsomaan vesivoimalaitosta. Pikku-Niagara! Sen yläpuolella oli useita veneitä rannassa.\nToinen joen ylittävä silta takaisin Nelostielle oli suljettu korjaustöiden vuoksi. Uusi kiertotie vei keskustaajamaan Pyhäsalmelle asti. Ajoimme sieltä edelleen etelään niemennokkaan, jossa oli kirkko. Tien varrella oli puiden pimentämä kotiseutumuseo. Palasimme Nelostielle jatkaaksemme matkaa kohti Konginkangasta ja Sumiaista.\n2) Maanantaina 14.7.2014:\nVarasin taas Onnibus-matkan, joka maksoi yhden (1) euron, Helsingistä Pyhäjärven kaupungin ABC-huoltamon pihalle asti, nelostien nähtävyyden "Vaskikellon" kohdalle. Myös paluumatka oli euron, Kärsämäeltä Helsinkiin. Olin pysäkkivälien ensimmäinen ja ainoa matkustaja.\nHelsingin Postitalon edessä odotteli sunnuntaina parikymmentä matkalaista, kun klo 23:30:n bussi Kuopioon oli lähtenyt. Oulun-autoon pääsimme jo noin 23:40. Valitsin yläkerrasta vasemman eli lännen puolen, välttyäkseni idän auringon häikäisyltä, kunhan yötön yö tulisi vastaan.\nJyväskylässä kello 04 pari turistia yritti vielä ostaa lippua Ouluun, mutta eivät enää voineet maksaa yöllä edes verkkopankissa. "Täytyy odottaa seuraavaa bussia pari tuntia".\nPyhäjärvellä, Vaskikellon pihalla klo 06:15 katselin monia Saksasta tuotuja kirkonkelloja, mutten viitsinyt soittaa niitä. Kahvilan avautumiseen oli parisen tuntia. Lähdin kävelemään kaakkoon 5 km Pyhäsalmen kirkonkylään.\nValtatien 27 varrella näin kukkatarhan ja Pyhäsalmen Suurlavan (viihteelle). Vähäistä liikennettä, rekkojakin. Klo 6:50 vastaani ajoi pikkubussi suuntanaan "Raahe".\nVaihdoin hiekkaiselle Köpsintielle, joka jopa oikaisi hieman. Rekkoja ei enää, mutta henkilöauto nostatti pölyä. Valtatie näkyi yhä peltojen takana koillisessa. Valokuvasin risteyksen, jossa kolme tienviittaa osoitti Köpsintietä kolmeen eri suuntaan, eikä tavalliseen maksimiin yksi tai kaksi.\nKöpsintien varrella oli palveluasuntoja vanhuksille ja aamuvirkku rouva ylittikin jo tietä asuintalolta päärakennukselle. Klo 7:40 kuulin puisesta omakotitalosta karjuntaa: "Älä jumal'auta aina valehtele mulle!" sekä pari pamahdusta kuin laukausta.\nAsvaltti ja taajama. Ajosilta yli Iisalmi - Ylivieska -junaradan. Uimahallin risteyksessä puistossa suihkulähde ja kivenlohkareita. Puistojen kesätyöntekijät surisuttivat koneitaan. Tie länteen laskeutui asemakylään, kaupungin keskustaan. Punaisen Ristin kirpputori "Lasitalo" isoine näyteikkunoineen, "Lähin Pizza" alakerrassaan. S- ja K-Marketit, joista toisessa kävin ostamatta mitään, näkemättä ketään, kassassakaan.\nEtelään haarautui Vanha Pyhäjärventie (kirkonkylään ja sen "Hunninkoon", jonne ajoin heinäkuussa 2008). Varrella jylhä keltainen meijeri, jäätelökioski, Hierontapiste ym. palveluita.\nLännessä Ollintie, Asematie, Antintie ja "pikkukaupungin" liiketaloja eri vuosikymmeniltä (kelloja, optiikkaa, osuuspankki). Sekavaa rakennusmiljöötä, ehkä silti jopa kodikastakin, ei liian isoa.\nTyhjällä kauppatorilla katettu esiintymislava (Kihupäivät -tapahtuma ohi) ja kolme ikämiestä penkillä istumassa ja turisemassa klo 8, katsesuuntanaan puistikon alaston pronssinkiiltävä naisvartalo, olympiahiihtäjä Helena Takalon näköispatsas (2006 Antonio da Cudan).\nRautatieaseman löysin pohjoisesta. Matkustajille penkillinen sadekatos, aikataulu ja laituri 1, mutta itse asemarakennus myyty pois. Vähän etelämpänä linja-autoasema, Matkahuolto, kahvila, taksiasema.\nKaksi Rytkönen & Co:n pikkubussia saapui, kylteissään "Iisalmi" ja "Pyhäsalmi". Rahtia puretaan ja lastataan. Muutama matkalainen odottaa ulkona. Sitten tulee vielä normaalipituinen Rytkösen pikavuoro "Kokkolaan". Maksan 17 euroa Nivalaan asti, jonne ajetaan tunti, klo 8:50 - 9:50.\nPYHÄJÄRVI 7 k 35,4\nK: Puukirkko 1897 Sebastian Gripenberg\nK: Alttaritaulu, Ilmari Virkkala\nK: Ortodoksinen kyläkirkko 1962\nP: Entisten kirkkopaikkojen muistokivi\nP: Jonas Castrenin ja Henrik Sjöbergin muistomerkit\nP: Olympiavoittaja Helena Takalon näköispatsas 2006 Antonio da Cudan\nM: Kotiseutumuseo vanhassa viljamakasiinissa\nM: Taidekeskus Hunninko, kirkonkylä\nL: Rillankivi, Pähkinäsaaren rauhan rajapyykki\nN: Vuohtomäki, näköala Pyhäjärvelle\nR: Kahvila Vaskikello, kelloja kirkonkellosta vellikelloon\nR: Liikekeskus Pyhäsalmi, virastotalo 1971\nT: Pyhäsalmi, kaivoskylä Ruotanen\nLähettänyt Orapihlaja klo 8.04


Liivit | Helsingin Uutiset Näköislehti\nSos Lapsikylä SOS-Lapsikylä ry on yhtiö, jonka päätoimiala on lasten ja nuorten laitokset ja ammatillinen perhehoito. Kotipaikka yrityksellä on Helsinki ja käyntiosoite Kumpulantie 3, 00520 HELSINKI. SOS-Lapsikylä ry käyttää y-tunnusta 0101346-0. Kotisivut ovat nähtävillä osoitteessa www.sos-lapsikyla.fi. SOS-Lapsikylä Rovaniemen perhekuntoutuksen johtajan Virve Simosen mukaan perheet tulevat koko Pohjois-Suomesta kuntien lastensuojelun lähetteellä ja maksusitoumuksella kuntoutukseen. Jokaiselle perheelle on varattu\nPandemiavastaanoton aukioloaika pitenee Hämeenlinnassa.\n– Aulaoppaat, joilla on keltaiset liivit yllään, neuvovat tarvittaessa perille. Tilaa Ylen uutiskirjeitä! Saat Ylen parhaat.\nMonien mielestä naisen asussa ei ole mitään hauskaa. Fitness-tähti Yulia Ushakova on saanut sosiaalisessa mediassa aikaan.\nKaarti Hemolyysi T1 – Vaikea hemolyysi ja munuaisvaurio punasolusiirtojen jälkeen. AU – Hynynen, Pia. AU – Sainio, Susanna. AU – Räisänen-Sokolowski, Anne. AU – Kaartinen, Kati. N1 – Vertaisarvioitu. PY – 2019. Y1 – 2019. N2 – Punasolusiirtojen tunnetuin haitta on välitön hemolyyttinen verensiirtoreaktio. Sen oireet alkavat usein jo verensiirron aikana. Auto Rinne Saimaan Auto-Arita Lappeenranta.\nPoliisipartiossa oli viisi poliisia keltaiset liivit päällään. Varusmiehiä tai sotilaspoliiseja ei partioon kuulunut – eikä.\nAulaoppaat, joilla on keltaiset liivit yllään, neuvovat tarvittaessa perille. Tilaa Ylen uutiskirjeitä! Saat Ylen parhaat.\nKyykäärmeet Kuvat: Kyykäärmeet heräsivät jo Vantaalla – "Tämä on varhaisin havaintoni" Kyiden tarkkailu on kuvat ottaneelle Pauli Salmiselle harrastus. Lukijan kuva/Pauli Salminen. Pauli Salminen kuvasi auringossa lekottelevia kyitä perjantaina 6. maaliskuuta Petikossa. niitä pirulaisia ootas nyt, mikähän se työkalu oli, ei kirves mutta joku vastaava. Mentiin kevättalvella mökin lähellä sijaitsevalle kukkulalle jonka lämpimälle ja aurinkoiselle rinteelle


Ilmakehän pienhiukkaset vaikuttavat pilvien, mutta myös sumujen ominaisuuksiin - Väitöstiedotteet | UEF\nIlmakehän pienhiukkaset vaikuttavat pilvien, mutta myös sumujen ominaisuuksiin\nVäittelijä: MSc Zubair Maalick\nAika ja paikka: 14.2.2017, 12.00, MS302, Medistudia, Kuopion kampus\nIlmakehän pienhiukkaset ovat merkittävässä roolissa, kun selvitetään ihmisten vaikutusta havaittuun ilmastonmuutokseen, sekä ennustetaan muutoksen voimakkuutta jatkossa. Pienhiukkaset sirottavat tulevaa auringonvaloa takaisin avaruuteen sekä toimivat pilvipisaroiden tiivistymisytiminä, ja molemmista mekanismeista muodostuu ilmakehää keskimääräisesti viilentävä vaikutus, koska ihmisperäiset lähteet ovat kasvattaneet hiukkasmääriä. Pilvien lisäksi pienhiukkasten on esitetty vaikuttavan myös sumujen esiintyvyyteen ja näkyvyyteen muun muassa lentokentillä.\nFilosofian maisteri Zubair Maalickin väitöskirjatyössä on kehitetty uusia mallinnustyökaluja, joissa on yhdistetty pienhiukkasten sekä pilvipisaroiden mikrofysiikan mallinnus virtausmallintamiseen. Mallilla pystytään simuloimaan realistisesti ilmakehän sumuja, pilviä ja sateen muodostumista, sekä erityisesti miten pienhiukkaset vaikuttavat näihin.\nTutkimuksessa kehitettyä mallia sovellettiin erilaisiin ympäristöihin, joille yhteistä on pienessä mittakaavassa tapahtuvien aerosoliprosessien vaikuttaminen isossa mittakaavassa pilvien tai sumujen ominaisuuksiin.\nTutkimuksessa saaduilla tuloksilla on erityisesti merkitystä arvioitaessa ilmansaasteitten vaikutusta sumujen esiintyvyyteen. Ilman hiukkasmaiset epäpuhtaudet ovat vähentyneet Euroopassa, ja samaan aikaan lisääntyneet esimerkiksi Kiinassa. Samaan aikaan on havaittu vastaavat muutokset erityisesti sakeiden sumujen esiintyvyydessä, joissa näkyvyys on hyvin heikko. Tutkimuksessa pystyttiin ensimmäistä kertaa selvittämään yksityiskohtaisesti, miten pienhiukkasten lisääntyminen tekee yöllä muodostuvista säteilysumuista tiheämpiä, ja tämän vuoksi sumujen haihtuminen aamuisin hidastuu vaikuttaen muun muassa ilmanlaatuun sekä liikenteeseen.\nTutkimuksen toisena kohteena olivat matalalla esiintyvät merelliset stratocumulus-pilvet. Tiedeyhteisö on aikaisemmin ehdottanut, että näiden pilvien ominaisuuksia muokkaamalla voitaisiin keinotekoisesti hidastaa ilmakehän lämpenemistä. Nyt saatujen tulosten perusteella pienhiukkasten lisäämisellä sateen muodostuminen näissä pilvissä todellakin hidastuu ja pilvien elinaika kasvaa. Pienhiukkasten tuottamiseksi ehdotetut menetelmät eivät kuitenkaan ole niin tehokkaita, kuin tähän mennessä on oletettu.\nMSc Zubair Maalickin aerosolifysiikan alaan kuuluva väitöskirja Modelling studies on the effect of aerosols and cloud microphysics on cloud and fog properties tarkastetaan Luonnontieteiden ja metsätieteiden tiedekunnassa. Vastaväittäjänä tilaisuudessa toimii professori Veli-Matti Kerminen, Helsingin yliopisto, ja kustoksena professori Ari Laaksonen, Itä-Suomen yliopisto.\nVäittelijän painolaatuinen kuva on osoitteessa https://kuvapankki.uef.fi/A/UEF+kuvahakemisto/11066?encoding=UTF-8


”Vaarallista ei ole pahojen ihmisten pahuus, vaan tavallisten ihmisten välinpitämättömyys” Tämä Martin Luther Kingin ajatus pätee organisaatioihinkin, jolloin sen lopun voisi muokata muotoon työtoverien ja johtajien välinpitämättömyys.\nVolkswagen, Nokian Renkaat, Wärtsilä, Fifa, IAAF, urheilun dopingtapaukset… Luettelo alkaa hamasta menneisyydestä ja jatkuu ehkä jo lähitulevaisuudessa. Sama uutinen toistuu eri muodoissaan. Firmat ja urheilijat douppaavat päästäkseen parempiin tuloksiin. Suuret huijaukset pääsevät otsikoihin viikoiksi ja joskus vuosiksi, pienet painetaan villaisella mutta ovat silti tärkeitä.\nJohto tiesi tai ei tiennyt\nPari viikkoa sitten kirjoitin Päivi Vuorimaan kanssa blogin siitä, mihin hallitusten on havahduttava tällaisissa tilanteissa. Epäilimme, että hallitukset tietävät liian vähän yhtiönsä kulttuurista ja vallitsevista toimintatavoista, varsinkin sellaisista, jotka vaikuttavat ratkaisevasti yrityksen nousuun tai tuhoon. Palautteet kertovat, että epäilyyn on aihetta.\nEntä mikä on toimivan johdon rooli, kun julkisuuteen tulee tieto organisaatiossa tapahtuneesta väärinkäytöksestä? Mitä oikeasti on ”en tiennyt” -puolustuksen takana?\nKäsissämme on kaksi vaihtoehtoa johdon suhteesta väärinkäytökseen.\nJohto ei tiennyt.\nMolemmat vaihtoehdot ovat huonoja.\n”Mikään ei ole vaarallisempaa kuin vilpitön tietämättömyys ja tietoinen typeryys.” Tätä typeryyttä kansalaisoikeustaistelija Martin Luther King joutui todistamaan. Sitä samaa hän näkisi nykyorganisaatioissa.\nJos johto tiesi huijauksesta, sen tilanne on äärimmäisen vakava. Huijarijohtamisella ei tule olla tilaa missään organisaatiossa. Etiikka ei ole enää kosmeettinen sivujuonne johtajan arjessa. Se on olennainen osa itse hyvää johtamista.\nJos taas johto ei tiennyt huijauksesta, tilanne on silloinkin vakava. Millainen johtamiskulttuuri on organisaatiossa, jossa tieto ei kulje avoimesti?\nNokian Renkaiden pitkään jatkuneessa tilanteessa moni työntekijä ja vastuuhenkilö tiesi, mitä tapahtui. Hatusta on helposti vedettävissä arvio, että vähintään 20 henkilöä olisi ollut jyvällä testihuijauksesta. Volkswagenin ja Fifan tapauksissa puhutaan ehkä sadoista. Miksi he eivät raportoineet siitä johdolle?\nRaportoimattomuuden syynä voi olla pelko. Johtajille ei uskalleta puhua. Anu Pynnönen kuvaa tuoreessa väitöskirjassaan Varjosta valokeilaan pelolla johtamisen ja vaikenemisen kulttuuria, jota esiintyy sekä yksityisellä että julkisella sektorilla. Sellaisissa organisaatioissa pärjää parhaiten, kun pitää suunsa kiinni.\nToinen syy voi olla välinpitämättömyys: asioista ei oteta vastuuta, ”ei kuulu minulle”. Pelko ja välinpitämättömyys ovat menestyksen, innovatiivisuuden ja eettisyyden pahimpia vihollisia.\n”Pahan hyväksyjä on yhtä syyllinen kuin sen tekijä”, totesi edellä siteerattu King.\nUsein vedotaan maan tai toimialan tapaan. Alun perin väärinkäytös tuntuu vähäpätöiseltä, koska ”kaikki toimivat näin”. Sitten siihen aletaan tottua, eikä se tunnu enää väärältä. Sitä pidetään pikemminkin oikeutettuna. Kriminologiassa puhutaan rikoksen selittämisestä ja neutraloinnista.\nKeskustelu ratkaisee paljon\nMihin johtajan pitäisi kiinnittää huomiota, jotta epäeettisen toiminnan riski vähenisi? Patenttivastauksia riittää. Seuraavassa on kolme tärkeää:\nKeskustelu, keskustelu, keskustelu.\nOta koko henkilökunta mukaan sopimaan eettisistä pelisäännöistä.\nLiiku henkilöstönne keskuudessa. Tunnustele muutenkin, miten organisaatiossanne ajatellaan ja toimitaan. Keinoja siihen on.\nHyvistä ohjeista on lopulta hyötyä vasta, kun johto ja koko yhteisö oikeasti alkaa uskoa hyviin toimintaperiaatteisiin, hyvän tekemiseen ja eettisen kulttuurin voimaan. Se on tietoinen valinta, jonka voit tehdä vaikka tällä hetkellä.\nTästä voit ladata arvo-oppaan, josta saat jatkolukemista organisaation toimintatapojen kehittämisestä.\nJohtajalle etiikka ei ole vaihtoehto. Se on elinehto.


Taitoa ja teknologiaa - Sedu\nAutonasentajaksi vai raskaskonekorjaajaksi? Tule alalle, joka luo mahdollisuuksia moniin suuntiin!\nMonipuolinen, kansainvälinen ja kehityksessään vauhdikas. Autoala on kaikkea tätä. Voit itse valita mihin haluat erikoistua: automekaanikoksi vai hyötyajoneuvomekaanikoksi. Joka tapauksessa, vaihtoehtoja tulevien työpaikkojen suhteen riittää ja oppimiasi käden taitoja arvostetaan monella alalla.\nVoit valmistuttuasi tehdä töitä autokorjaamossa, rengasliikkeessä, raskaan kaluston parissa, pienkonekorjaamolla, varaosaliikkeessä, työnjohtotehtävissä, automyynnin parissa tai teollisuuden huolto- ja kunnostustehtävissä. Voit perustaa oman yrityksen tai mennä töihin ulkopuoliselle.\nKaikki väylät ovat auki: voit suorittaa ajoneuvoalan tutkinnon ohessa myös lukion ja ylioppilastutkinnon samalla, kokeilla yrittäjyyttä tai suorittaa AMK-opintoja jo toisen asteen opintojesi aikana.\nAmmatti autoalalta? Tutustu ja hae yhteishaussa 22.2. - 22.3.2022:\nAjoneuvoalan pt, automekaanikko 1.8. alk.\nAjoneuvoalan pt, hyötyajoneuvomekaanikko 1.8. alk.\nAjoneuvoalan ammattitutkinto ja erikoisammattitutkinto\nOlemme luoneet autoalalle elinikäisen oppimisen polun. Tarjoamme alalla jonkin aikaa työtä tehneille hyvät mahdollisuudet kehittää osaamistaan yhä kehittyvällä alalla lisä- ja täydennyskoulutuksin sekä alan ammatti- ja erikoisammattitutkintojen kautta.\nTule opiskelemaan autoalaa monipuolisiin oppimisympäristöihimme! Käytössämme on mm. SFS6002-koulutuksiin auto-osaston oma hybridiauto. Raskasta kalustoa varten on erikseen varusteltu opetuskorjaamo. ProDiags – virtuaalinen oppimisympäristö mahdollistaa puolestaan ajasta ja paikasta riippumattoman oppimisen. Oppainasi ovat autoalan ammattilaiset, joilla on laaja kokemus eri tasoisista työtehtävistä autoalalla sekä tiiviit kontaktit työelämään.\nKysy lisää autoalan koulutuksista.\nAutoalalla on tekemisen meininkiä - katso video!\nSedun autoalalla opiskelleen Teemun tarina\nLataa maksuton ohjelma etäyhteyden muodostamista varten\nLogistiikka\tKone- ja tuotantotekniikka\tMaatalous ja metsä\tYhteishaku\nTaitaja2022 Pori onnellisesti takanapäin. Sedu Lapuan Jussi Ala-Ketola hienosti neljännelle sijalle👍. Harmillisesti Sedu Seinäjoen Matias Peltola joutui jäämään kisasta sairastumisen vuoksi. Mukana valmentautumassa myös ajoneuvotekniikan Worldskills kilpailija ja Suomen maajoukkueen edustaja Juho Koski-Lammi. Juho keräsi arvokasta kokemusta tulevaa MM-kisaa varten tehdessään osan kilpailutehtävistä ja ollen välillä myös tuomarin roolissa. Hyvää meininkiä tartuttamassa ja verkkoja vesille heittämässä myös opettajat Mikkilä ja Nieminen 💪... jatketaan ensi vuonna 😉 #taitaja2022 #ylpeästitekijä #sedugram #autoala #skillsfinland #seduautoala #tulevaisuudentekijät #tekijättekijöidentakana\nTaitaja2022 semifinaalit takanapäin. Kaksi Sedun ajoneuvoasentaja (Lapua-Seinäjoki)opiskelijaa jatkaa Porin finaaliin toukokuussa 2022. Koronasta johtuen semifinaali järjestettiin hiukan poikkeavalla tavalla Sedu Lapuan auto-osastolla. Toivottavasti toukokuun finaalissa saadaan kilpailla normaaliin tapaan ja näyttää mitä Etelä-pohjanmaalla osataan💪#mestarit #autoala #taitaja2022 #seduautoala #sedugram #ylpeästitekijä #huippuosaajat #sedulapua #seduseinäjoki #ammattiosaaminen #ammattilaiset #skillsfinland\nYhteishaku alkaa ihan just! Autoalan uudet ja modernit tilat valmistuu tämän kevään aikana, vaikka tekemistä vielä piisaa. Elokuussa näissä tiloissa on jo täysi toiminta päällä. Just sinä voit olla yksi niistä jotka aloittaa opinpolkunsa autoalan ihmeelliseen maailmaan näissä tiloissa. Tuu meille✍👍🤝💪. #autoala #seduautoala #yhteishaku #sedugram #ammattilaiset #toinenaste #ylpeästitekijä #mitäseuraavaksi #oppilaanohjaus #autoasentaja #automekaanikko\nSaimme tällaisen varsin mukavan statuksen💪. #skillsfinland #sedugram #sedu_autoala #autoala #ammattilaiset #ammatti #huippukiva #nuorissaontulevaisuus\nHei, pidimme WorldSkills Shanghai 2022 ajoneuvotekniikan karsintakilpailun Seinäjoella 25.11. Suuri kiitos tilojen lainasta SeAMK autolaboratoriolle, projektiryhmälle ja kaikille mukana olijoille sekä erityisesti näille 3:lle nuorelle miehelle. Olette kaikki huippuja! Jokainen teistä ylsi mitaleille 😃 ja yksi teistä pääsee edustamaan Suomen maajoukkuetta. Poikien sijoitukset; Juho Koski-Lammi(SeAMK) p.74/100, Samuli Kohmo(RASEKO) p.67/100 ja Jetro Virta(SAKKY) p.51/100. ONNITTELUT pojille!!! Ja vielä kerran ISO KIITOS kaikille mukanaolijoille, teimme yhdessä HIENON PÄIVÄN👍👍💪💪#skillsfinland #seduautoala #ylpeästitekijä #sedugram #autoala #seamk #seamktekniikka #taitaja #sedutörnäväntie\nTaitaja semifinaali saatiin tänään päätökseen, 4 kaikkensa antanutta opiskelijaa kokemusta rikkaampana ja kohti unelmaa👍💪😃 ps. viimeinen sammutti valot🤣🤣 #autoala #taitaja2021 #mestarit #autonasennus #sedugramm #auto #kilpailu #taitaja #pohjanmaallaosataan\nSiitä lyhyt kurkistus virtuaalisiin oppimisympäristöihin 👍opiskelu onnistuu ajasta ja paikasta riippumatta https://youtu.be/xsif642pPUM #seduautoala #ylpeästitekijä #sedugram #autoala #opetus #etäopetus #tuletutustumaan #opiskelu\nLumipyrystä huolimatta NY toimii ja osaamista karttuu. Torstai illan huumaa....😜💪 @ajoneuvohuolto_jeba_ny #seduautoala #sedugram #ylpeästitekijä #autohuolto #autoala\nNY toimintaa parhaimmillaan perjantai-iltana 💪👍😉💯💯💯#seduautoala #sedugram #autoala #ylpeästitekijä @halkola_ @bhuparaj.rijal @lahtinen_02 @jkaipio @ajoneuvohuolto_jeba_ny\nTörnäväntiellä aloitti uusi ny-yritys joka tarjoaa ajoneuvojen huolto-ja korjauspalveluja 3.vuoden asentaopiskelijoiden toimesta! Ota rohkeasti yhteyttä jos tarvetta ilmenee👍💪🤝🙋♂#seduautoala #ylpeästitekijä #sedugram #autoala #asentaja #autokuntoon #remonttia @ajoneuvohuolto_jeba_ny\nHydrauliikan perusteita on mukava opetella tällaisella simulaattorilla💪 #seduautoala #sedugram #autoala #hydrauliikka #hyötyajoneuvot\nKertaus on opintojen äiti vai miten se meni 😃 opiskelijat @lahtinen_02 ja @jkaipio palauttelivat mieleen viime vuoden juttuja👍#seduautoala #sedugram #autoala #klann #pyöränlaakeri #autoasentaja\nAjoneuvoalan ammattitutkintolaisille ADAS koulutusta tänään! 💪👍🙋♂ #seduautoala #sedugram #autoala #tekija #adas #ylpeästitekijä #autotekniikka\nJaahas, tarvii alkaa pikkuhiljaa miettimään töitä😃. #kohtasetaasalkaa #autoala #seduautoala #työ #lomaloppuu #lomaloppuukesäei\nOpettajien yhteishenki on tärkeää, siksipä lepuutimme ajatuksia ja nautimme vapauden tunteesta näillä kaksipyöräisillä maakunnan mutkateillä. "Lenkin" päätteeksi nautittiin eväät metsän siimeksessä koko porukalla. Monta mukavaa tarinaa oli vuoden varrella kertynyt😜👍🙋♂ ...hyvää lomaa kaikille ja valmistuneille menestystä tulevaan elämään! #seduautoala #autoala #sedugram #honda #yamaha #yhteishenki #hyvätyöyhteisö #klassikot\nOnko paikka vielä hakusessa? Älä enää mieti, tuu meille, me osataan ja tehdään sinustakin osaaja💪👍✍🤝#yhteishaku2020 #seduautoala #autoala #mestarit #ylpeästitekijä #ajoneuvoasentaja #auto #\nJärjestelmäasiantuntija koulutuksessa olevat syventämässä oppejaan. Kiitokset auton lainasta @kayttoauto Seinäjoki. #sedugram #seduautoala #autoala #koulutus\nTyöelämässä oppiminen hieman erilaisessa paikassa, nice👍💪. #sedugram #seduautoala #autoala #turbo #harjoittelu #työelämä\nHei tämähän toimii... umpion uudistus #sedu_autoala #sedugram\nOpettajat päivittämässä tietojaan👍💪#seduautoala #diagno #koulutus #opettaja #bosch #diagnofinland #sedugram @diagnofinland\nHarvoin saa näin hyvää perehdytystä kun ostaa uusia aineita auton hoitoon. Nordic detailing Oy:n jäbät kävi näyttämässä miten homma hoituu ja jakamassa hyviä vinkkejä auton pesuun ja maalipinnan hoitoon. Suosittelemme👍💪🤝. #seduautoala #sedugram #auto #autonpesu #autonvahaus #yritysvierailu @nordicdetailing\nTällainen kävi tunkalla, huomio on taattua tällaisella kurvaillessa🙋♂🥳🥳. #seduautoala #sedugram #fordfocus #ford #wrclook #ralliauto #katseidenkääntäjä #auto\nTänään täällä ja nyt! Korjaamoyrittäjät ja alan ammattilaiset kuulemassa infoa alkavasta koulutuksesta. Jos et ehtinyt mukaan niin ota rohkeasti yhteyttä!🙋♂👍 #seduautoala #sedugram #autoala #autokorjaamo #yrittäjä #ylpeästitekijä\nTrailcon kouluttaa, aiheena raskaankaluston jarrut, vetokytkimet, pyörälaakerit jne. 👍🙋♂💪. Kiitokset kattavasta tietopaketista! #autoala #sedugram #seduautoala #raskaskalusto #kuorma-auto #trailcon #auto #varaosat\nMessut ohi, iso kiitos kävijöille ja iso kiitos myös innokkaalle esittelijäjoukolle! Ootte mahtavia ottakaa mallia näistä innokkaista nuorista. Yhteishaussa tiedätte mikä on ykkös vaihtoehto, no tietysti amis ja autoala💪✍. Tervetuloa opiskelemaan Sedu autoalalle, valittavana Seinäjoki Lapua tai Ähtäri. #sedu_autoala #seduautoala #sedugram #autoala #opiskelu #ylpeästitekijä #amis @tiiassgrr @sawizki @luopatoni @sedu_autoala


Nuoret juhlivat 102-vuotiasta - Valkealan Sanomat\nNuoret juhlivat 102-vuotiasta\nNuorisolle järjestetty itsenäisyyspäivägaala järjestettiin viikkoa ennen oikeaa aikaa kaupungintalolla. Jonot olivat pitkiä, joten tarjoilulle oli varattu hyvin aikaa.\nNuorisovaltuuston vastaava nuoriso-ohjaaja Justiina Lampila kertoi väkeä olevan 270. Kouvolan yläkoulut, lukiot ja ammattiopisto saivat kutsuja, jotka arvottiin.\nSonja Vilkki lausui tervetuliaissanat nuorisovaltuuston edustajana. Maljan jälkeen laulettiin yhdessä Maamme-laulu.\nKansanedustaja Ville Kaunisto piti puheen. Ohjelmassa näkyi vahvasti paikallisuus. Kouvolan balettikoulun jälkeen esitti Olivia ja Anduena duo kappaleen Suodattamatta tässä. Siinä kuuluu omakohtaista kokemusta. Kappaleen tekijät ovat nuoria.\nMatias Husgafvelin jonglööraustaitoja on saanut moneen otteeseen ihmetellä.\nJuhlapukuista väkeä tuli vastaan lähistöllä. Gaalassa saattoikin olla sen aikaa kun itselle hyvin sopi.


MTS --> avi ei toimi. Miksi? - Videoeditointi - Suomi24 Keskustelut\nMTS --> avi ei toimi. Miksi?\nKamerana on Canon HG10 ja nyt kokeillu Sonyn Vegas movie studiota. Tarkoituksena on muuttaa MTS-tiedostot Aviksi ja ehkä vähän leikellä yms. Nyt olen ottanut tiedostot kameralta ja muuttanut AVI-tiedostoksi, mutta tässä ongelma!\nKun yritän katsoa AVI-tiedostoja koneella niin kuva ja ääni ei kulje tasatahtiin. Miten mts-tiedosto tulisi muuttaa AVI:ksi, jotta kuva ja ääni olisi hyvä? (millaiset asetukset muutokseen?) Kamerahan on kuvanut HD-tarkkuudeella, mutta lopputuloksen ei tarvitse olla HD välttämättä. Tässäkö vika vai jossain muussa? Olisi mukava katsella videoita AVI-muodossa niin että kuva tai ääni ei töki, kulje hidastetusti ja niin että kuva/ääni olisivat samassa tahdissa.\nJoten miten saan MTS-tiedostot muutettu AVI-tiedostoksi niin että kaikki pelittää ja näyttää AVI:na hyvälle?\nHei olen linuxilla Ubuntu vääntänyt noita formaatteja .mts > .avi.\nAivan mahtavaa kuvaa.\nSitten pinnaclella leikannut, on aika mahtava fiilis.\nTai sitten tekee leikkaukset muut editoinnit ja sen jälkeen muuntaa m2tstoavi:lla


Helsinki-lähettiläsvalmennus siirsi brändiä käytäntöön | FLIK\nHelsingin kaupunki toteutti valtavan brändiuudistuksensa tuhansien ihmisten voimin. Projektissa käytiin läpi lukuisia tutkimuksia, haastateltiin kymmeniä vaikuttajia ja vertailtiin Helsinkiä kuuteentoista kilpailijakaupunkiin. Helsinki-lähettiläsvalmennus jalkautti brändin käytännön tasolle.\nHelsinki-lähettiläsvalmennuksessa kaupungin eri toimialojen työntekijät veivät kaupungin brändiä ja viestinnän linjauksia käytäntöön nopeiden kokeilujen kautta. Elokuusta 2016 kesäkuuhun 2017 kestäneeseen valmennukseen osallistui yhteensä 25 asiantuntijaa eri puolilta kaupunkiorganisaatiota.\nFLIK haastatteli viittä brändilähettilästä vuoden kestäneen valmennuksen tiimoilta ja kuvasi muutaman päivän ajan jatkuvassa muutoksessa elävää kaupunkia. Ketterän videotuotannon tuotoksena syntyi tiivis kaksiminuuttinen video, joka kartoittaa valmennuksen prosessia ja brändilähettiläiden ajatuksia kaupungista sekä brändistä.\nLue lisää brändiuudistuksesta: brandnewhelsinki.fi


Tulevina vuosina Pohjois-Amerikka rakentaa uusia wifi-pisteitä kuitenkin Eurooppaa kiivaammin niin, että sen osuus kaikista maailman wifi-verkoista kasvaa 64 prosenttiin, Radicati Group ennustaa.\nSen mukaan tulevat uudet verkot rakennetaan nykyisten lento-, juna- ja bussiasemien ja muiden liikenteen solmukohtien lisäksi esimerkiksi kirjastoihin ja hälytysajoneuvoihin.\nEnglantilainen junayhtiö Gner (Great North East Railway) tulee tarjoamaan yhdessä Icomeran kanssa langattomat WiFi -yhteydet Skotlannin ja Lontoon väliä kulkevissa junissa. 15.8.2003 15:10 Lue lisää ›\nViime aikoina paljon huomiota saaneet langattomat yhteydet eivät ole iskostuneet englantilaisten tietoisuuteen, sillä väestöstä yli 70 prosenttia ei tiedä mikä on WiFi-tukiasema, paljastuu tutkimusyhtiö Morin tekemästä kyselystä. 8.8.2003 13:09 Lue lisää ›\nLangattomaan laajakaistaan perustuvien sisäverkkojen määrä maailmassa kasvaa tänä vuonna 15 308:een ja vuoteen 2005 mennessä 39 000:een, jos on luottaminen Gartner Dataquest Inc:n tuoreeseen ennusteeseen. Joissakin arvioissa wlan-hotspotien määrän on arvioitu yltävän jopa 71 000:een vuonna 2005. 25.6.2003 16:33 Lue lisää ›\nNokia rakentaa Yhdysvaltain suurimmalle matkapuhelinoperaattorille Verizonelle matkapuhelimen, joka tukee Qualcomm Inc:n Brew-lataustekniikkaa. Verizonen johtajat vahvistivat tiedon Qualcommin Brew-kehittäjäpäivillä San Diegossa torstaina. 2.5.2003 9:00 Lue lisää ›\nFrance Telecomin mobiilioperaattori Orange rakentaa wlan- eli WiFi -lähiverkon 900 Accori yhtiön hotelliin Ranskassa. Sopimus kattaa Accorian omistukseen kuuluvat Sofitel-, Mercure-, Libertel-, Ibis- ja Formule 1 -hotelliketjut. Accorilla on yli 3800 hotellia 90 eri maaassa. 17.3.2003 17:04 Lue lisää ›\nMarriott International ja Intel ovat käynnistäneet kampanjan, jossa 400 hotellia pääosin USA:ssa ja Kanadassa kalustetaan langattomalla wlan-lähiverkolla eli WiFillä. 28.2.2003 10:51 Lue lisää ›


Kevät-Kutitus kiertää parhaillaan Espoossa!\n11.4.2019 klo 11.00\nLasten taidefestivaali Kutituksen keväinen versio Kevät-Kutitus kiertää parhaillaan ympäri Espoota.\nKiertue starttasi Espoon kulttuurikeskuksessa sunnuntaina 17.3. Päivässä mm. fiilisteltiin koko perheen konsertissa, kuunneltiin pop up -musisointia, tanssittiin hiki pintaan diskopallon välkkeessä, opittiin tanssimuuveja, askarreltiin hienoja keppareita sekä glitterein koristeltuja diskopalloja! Unohtamatta pehmeitä Kutitus-kissoja Viksua ja Viikseä, joita vuoron perään kutituskansa halivat. Disko naamiaisineen keräsi noin 600 diskoilijaa, kaiken kaikkiaan tapahtuma keräsi yli tuhat kävijää.\nKiertueella päästään lokakuisen Kutitus-festivaalin makuun lastendiskossa DJ Mikken tahtiin, lisäksi kiertueella mukana kiertävät Kutituksen omat maskottikissat Viksu ja Viiksi. Diskossa pääsee mukaan yhteiseen tanssiin ja pukeutumisessa vain mielikuvitus on rajana. Mukana oheistoimintaa ja askartelua koko perheelle. Suositellaan kaikenikäisille. Tapahtumiin on vapaa pääsy, ellei toisin mainita.\nSeuraavaksi kutitellaan Lasten kulttuurikeskus Aurorassa la 30.3. klo 15-17. Aurorassa diskomusan ja riemukkaiden tanssien lisäksi on luvassa Käsityökoulun Robotin säihkyvä OPEN DAY ja Espoon Kuvataidekoulun Diskokorupaja.\nKevät-Kutituksen muut tapahtumat:\nKutitus täyttää tänä vuonna 10 vuotta! Kutitusta on järjestetty Espoon kulttuurikeskuksen tiloissa Tapiolassa vuodesta 2010, edeltäjänä oli Ystävyyden talo -tapahtuma vuosina 1990-2009. Kutitus on Espoon kulttuurikeskuksen, Tapiola Sinfonietan, Tapiolan kirjaston ja Espoon musiikkiopiston yhteinen festivaali. Tulevana syksynä 2.-6.10.2019 festivaalin teemana on värit, josta pieniä maistiaisia saadaan Kevät-Kutituksessa! Tervetuloa mukaan!


Maailma jakaantuu menestyjiin ja luusereihin! - Midpointed\n25.9.2017 — Jani Virtanen\nDigitalisaatio ja globalisaatio pilaavat yhden toimialan kerrallaan\nValitettavasti ja onneksi elämme aikaa, jolloin menestyjät ja luuserit erottautuvat entistä nopeammin ja selkeämmin toisistaan. Yksi yrittäjäkollega sanoi muutama vuosi sitten, että globalisaatio ja digitalisaatio pilaavat yhden toimialan kerrallaan. Näin se on. Jotkut voittavat isosti samalla kun toiset häviävät. Se, kuinka nopeasti tai isosti se tapahtuu, ei ole merkityksellistä, vaan se, että se on täysin väistämätöntä. Ne yritykset ja ihmiset, jotka eivät tunnista tai tunnusta globalisaation ja digitalisaation realiteetteja, ovat kusessa. Nyt on jo myöhäistä monilta osin ja jako on jo melko pitkällä.\nSellaiset asiat, kuten robotiikka ja tekoäly ovat tulossa vauhdilla ja ne muuttavat maailmaa pysyvästi. Samaan aikaan suurimmalla osalla yrityksistä ei ole käytössä mitään omaa toimintaansa tukevaa järjestelmää saatikka reaaliaikaisia mittareita oman yrityksensä johtamiseen. Katsotaan kirjanpidosta, miten menee. Liian myöhäistä! Se mikä näkyy kirjanpidossa, on peruutuspeiliin katsomista ja niihin asioihin vaikuttaminen on mahdotonta, ainakaan laillisin keinoin.\n”Ne yritykset ja ihmiset, jotka eivät tunnista tai tunnusta globalisaation ja digitalisaation realiteetteja, ovat kusessa.”\nMiten pelastua ja miten kiriä kiinni menestyjiä?\nEnsimmäinen asia on asiakkuuksien tiedon kerääminen, analysointi ja johtaminen. Asiakkuuksien johtaminen kylmän faktan pohjalta verrattuna mututuntumaan erottaa menestyjät ja luuserit heti kättelyssä. Kaikki asiakkaisiin liittyvä tieto pitää löytyä yhdestä paikasta niin, että tieto on visuaalisena helposti ymmärrettävissä ja tulkittavissa raporteissa reaaliajassa.\nExcelöinti, joka on maailman yleisin käytössä oleva järjestelmä, ei enää riitä ja antaa ainoastaan snap shotin nykytilasta. Ennen kuin tämä asia on kunnossa, ei kannata uhrata paukkuja muuhun. Ihmisten ja asiakkaiden johtaminen, sekä niihin liittyvät kehityshankkeet ovat turhia, jos perusasiat eivät ole kunnossa. Paljon menee resursseja, aikaa ja rahaa hukkaan.\nMuutosmyönteisyys on elintärkeää\nPelkän järjestelmän käyttöönottaminen ei riitä, mutta se on ensimmäinen välttämätön askel. Suurin haaste on varmistaa, että järjestelmä tulee oikeasti käyttöön. Ihmisten pitää ymmärtää ja sisäistää miksi tämä on elintärkeää ja miten he voivat saada apua ja tukea omaan työhönsä jatkossa. Jos ihminen vastustaa muutosta on ihmisestä yritykselle enemmän haittaa kun hyötyä. Kylmä fakta, sorry. Muutosta vastustavista ja uutta oppimista karttavista ihmisistä pitää päästä eroon tai heitä pitää auttaa ymmärtämään, miksi muutos ja uuden oppiminen on välttämätöntä. Jos luovutamme suoraan ihmisten suhteen, teemme heille suurimman karhunpalveluksen, koska kohta he jäävät työelämän ulkopuolelle ja takaisin hevosenselkään kiipeäminen jää useimmilta tekemättä.\nKuinka valitset oikeat työkalut ja järjestelmät?\nOnneksi maailma on täynnä ketteriä järjestelmiä ja työkaluja, jotka ovat helposti ja nopeasti käyttöönotettavissa ilman suuria investointeja. Oikeiden työkalujen valinnassa ja ihmisten kouluttamisessa kannattaa käyttää apua oman organisaationsa tukena.\nMinkä tahansa työkalun ensimmäinen tehtävä on helpottaa ihmisten arkea välittömästi. Ensimmäinen ja tärkein tavoite. Tällöin vastarinta laskee ja ihmiset innostuvat, kun saavat välitöntä hyötyä. Muutos nopeutuu, tuottavuus paranee, menestymisen mahdollisuudet moninkertaistuvat.\nJärjestelmän onnistumista mittaa kynnysfunktio. Kynnyksenä on se, onko järjestelmä käytössä oikeasti vai ei ja kehitystä mittaa kynnyksen jälkeinen logaritminen funktio, jossa tuottavuutta mitataan. Sama pätee esim. lottoamisessa. Ensimmäinen rivi toimii kynnyksenä, jolloin olet pelissä mukana ja todennäköisyys kasvaa rivien määrän mukaan lineaarisesti. Järjestelmän funktiossa kehitys voi tapahtua logaritmisesti, ei lineaarisesti kuten lotossa, jos käyttöönotto tehdään oikein.\nYritys voi mitata ja seurata toimintaansa vain, jos kaikki tieto on mitattavissa ja seurattavissa. Tämä ei onnistu millään muulla tavalla kun siten, että kaikki tieto on järjestelmistä saatavissa. Jos lukuja pitää excelöidä tai osto/myyntilaskuja, lähetteitä, työmääräyksiä, tilauksia, projekteja, tunteja löytyy paperisina, niin Sinulla ei ole mittarit kunnossa tai reaaliaikaista seurantaa. Mennään mututuntumalla.\n”Olen ollut mukana sekä menestyvissä yrityksissä hyvinä aikoina, että heikommin menestyvissä yrityksissä huonoina aikoina. Keskimäärin menestyvissä yrityksissä hyvinä aikoina on kivempaa.”\nJos koit herätyksen, kylmän hien tunteen tai innostuksen, kannattaa kuitenkin edetä aluksi askel kerrallaan. Perusasiat kuntoon! Haetaan hyödyt sieltä, mistä hyödyt ovat saatavilla nopeiten, helpoiten ja varmimmin. Kun perusasiat ovat kunnossa, meillä on reaaliaikaiset mittarit, jotka ohjaavat tekemistämme ja meillä on onnistumisia ensimmäisistä askelista, voi vauhtia lisätä ja kuroa kiinni niitä, jotka ovat olleet matkalla pidempään. Päätöksen muutoksesta teet johtajana, yrittäjänä, esimiehenä tai kollegana. Päätös on elintärkeä tulevaisuutesi kannalta.\nToivotan kaikille, oli päätöksesi nyt mikä tahansa, onnea ja yleismenestystä elämässäsi! Toivottavasti tiemme kohtaavat pian!


Bondage vs uusi laki raiskauksesta\nKirjoittaja Aihe: Bondage vs uusi laki raiskauksesta (Luettu 13616 kertaa)\nVs: Bondage vs uusi laki raiskauksesta\n« Vastaus #30 : 24.06.2011, 13:23 »\nNiin tota uutta lakia ei ole okein kokeiltu käytännössä, mutta jos joku taitava lakimies vetoaa tasa-arvoseen kohteluun, esim kun haetaan DNA ottoon lupaa oikeudelta, niin veikkaan että menee korkeinpaan oikeuteen asti, sillä nimenomaan naisella on mahdollisuus se keskeyttää, miehellä ei.\nS/M ,D/s tää liittyy sillä lailla että tässä aina voidaan toinen viedä sellaseen tilaan että on tiedottamassa tai avuttomassa asemassa sukupuoleen katsomatta. Se vaan erona että jos Master haluaa lapsen tehdä, joutuu vahtii subbaria 8kk, mutta Dome vaan käyttää ja toine vaan joutuu pelkäämään mitä tuleman pitää.\nTää on ihan ajatusleikkiä, mutta musta tasa-arvoisessa yhteiskunnassa pitää tällästä kanssa pystyä keskustelemaan, sillä tossahan on se kaikkein kauhein mitä voi naisille tapahtua, jos se tollaseksi muuttuis. tulee yhden illan jutusta nainen raskaaksi ja ei halua aborttia, mies voi tossa tapauksessa sanoa että hänet on raiskattu, nainen vuodeksi linnaan, lapsi miehelle ja ainoaksi huoltajaksi.\n« Vastaus #31 : 24.06.2011, 14:01 »\nLainaus käyttäjältä: Susie - 24.06.2011, 11:25\nSuomen rikoslaissa on määritelty raiskaus sukupuoliyhdynnäksi, johon uhri pakotetaan. Sukupuoliyhdynnäksi lasketaan "sukupuolielimellä tapahtuva tai sukupuolielimeen kohdistuva tunkeutuminen toisen kehoon."\nEli onko tämän mukaan mahdollista että nainen raiskaa miehen? Mies siis tosiaan voi raiskata myös miehen tai nuoren pojan. Strappihän ei ole sukupuolielin, onko anus Suomen laissa, tai tuomioistuimissa, sukupuolielin?\n"Nykyaikana raiskauksesta voidaan tuomita, vaikkei kyseiseen seksuaaliseen kanssakäymiseen, johon tekijä on uhrinsa pakottanut, olisi sisältynyt nimenomaan yhdyntää ja raiskauksesta voidaan tuomita myös nainen tai tyttö ja uhriksi voidaan määritellä myös mies tai poika. Tekijän ja uhrin ei tarvitse olla eri sukupuolta, vaan myös homoseksuaalisesta raiskauksesta voidaan tuomita."\nEli kuinka sitten rikostilastoissa on asian laita Suomessa. Kuinka paljon on naisia tai tyttöjä tuomittu joko ehdolliseen tai ehdottomaan sovittamaan raiskaustuomiota?\n20 luku (24.7.1998/563)\nRaiskauksesta tuomitaan myös se, joka käyttämällä hyväkseen sitä, että toinen tiedottomuuden, sairauden, vammaisuuden, pelkotilan tai muun avuttoman tilan takia on kykenemätön puolustamaan itseään tai muodostamaan tai ilmaisemaan tahtoaan, on sukupuoliyhteydessä hänen kanssaan. (13.5.2011/495)\nTaas jälleen loistava esimerkki vikipedian harhaanjohtavuudesta! vikipediassa puhutaan sukupuoliyhdynnästä ja Rikoslaissa sukupuoliyhteydestä!\nJa tämä ei siis ollut kettuilua Susielle vaan vikipedialle.\n« Vastaus #32 : 25.06.2011, 00:14 »\nLainaus käyttäjältä: Uniform - 24.06.2011, 14:01\nJoo, tuon kyseisen wikipedian sivun ristiriitaisuus ja epämääräisyys termienkäytössä oli hämmentävä .\nLainaus käyttäjältä: Guide-Master - 24.06.2011, 13:23\nÖöö...en ihan pysynyt varmaankaan kärryillä ajatuksessa, mutta. Koska kun tutkin tilastokeskuksen tuomioita raiskauksesta seksuaaliseen hyväksikäyttöön, niin aika laihaksi jäi saalis tuomituista naisista, jotka olisivat miestä hyväksi käyttäneet.\nJa huom. nyt sitten ihan faktisesti tiedän että on olemassa miehiä, joita on käytetty, ja nainen käyttänyt, vasten tahtoa seksuaalisesti sillä tavalla hyväksi että voidaan puhua raiskauksesta. Mutta koska yhteiskuntamme on sitä mitä se on niin aika korkea rima on lähteä miehillä peräämään oikeutta, elkä se ole naisillekaan kovin helppoa. Että ihan yksiviivainen "mies voi sanoa että hänet on raiskattu -> mies yksinhuoltajaksi", on aika korkeata ajatuksen lentoa tosiaan. Oliko ajatuksen takana, että mies olisi halunnut abortin mutta koskei nainen halunnut niin sitten hän halusi naisen linnaan ja lapsen yksinhuoltajaksi?...ööö...can't get the point...(?)\n« Vastaus #33 : 25.06.2011, 14:18 »\nItsellä on aina lakeihin se kanta, että kun sellainen laaditaan, se on aina tasa-arvonen ,eli ei katso sukupuolta. Valtaosa ja yleisinpiä ovat naisten jutut näissä. Se mikä itse aina kiinnostaa kuinka tota lakia voidaan käyttää miesten kannalta, tietäen kanssa että suurin osa miehistä ei tuonkaltaista tee, vaan nuolevat haavansa ja maksavat. Tähän ihan jo täsät kink maailmasta jo huomattua, eli en ole kuullut että yksikään mies subbari olisi väärin kohdelluksi tullut niin että asiasta mekkalan nostaisi. Naisissa taas niitä tipahtelee vuosien saatossa aina muutama vuodessa (jopa ihan lakitupaan saakka asian vieneitä).\n« Vastaus #34 : 25.06.2011, 15:04 »\nLainaus käyttäjältä: Susie - 25.06.2011, 00:14\nKanadassa on tapaus 90-luvun alkupuolelta, missä filippiiniläinen hoitaja raiskasi yli 80-vuotiaan vuodepotilaan saadakseen lapsen avulla oleskelulupaansa jatkoa. Mies vei asian oikeuteen ja vaati naiselle aborttia. En tiedä kuinka onnistunut oikeudenkäynti miehen kannalta oli.\n« Vastaus #35 : 11.09.2011, 23:33 »\nLainaus käyttäjältä: gaselli - 23.06.2011, 05:32\nOmasta puolestani toivotan lain tervetulleeksi, ei enää mitään"seksuaalista hyväksikäyttöä" esim sammuneen raiskaamisesta. Itse näkisin että kinkyjen kannalta laissa ei ole juurikaan moitittavaa, ainakin itselleni sieltä pisti silmään kohta "jos uhri ei pysty muutoin ilmaisemaan tahtoaan" (uusi täällä enkä vielä osaa lainata muista vastauksista) joten kyllä ainakin jossain määrin kinkytkin ovat olleet ajateltuna\nÄäääh... aivan liian aikaista yrittää rasittää pikku päätä\nEi noissa lakiteksteissä sinällään semmoisa asiaoita oteta huomioon. Se missä raja menee onkin sitten oikeuden istuntojen tulosten varassa. Ja viimekäsessä sillä, jolla on eniten varaa taistella, on mahdollisuus hakea aina Korkeintaoikeutta myöten tulkintoja siitä, mitä saa tehdä ja mitä ei, ja missä tilanteessa milloinkin mikäkin on sallittua ja mikä ei. Eli niin kauan kuin uutta lakia ei ole kulutettu oikeussaleissa, kaikki mitä me teemme on mahdollisen syyteharkinnan alaista. Toki myös senkin jälkeen, mutta vapauttavien tuomioitten mahdollisuus kasvaa jos ennakkotapauksia on riittävästi. Ainoa mikä tässä systeemissä on pielessä on valta, jolla oikeus määrää lähes kaikki ko. lain nojalla nostetut oikeusjutut salaisiksi. Jolloin kunnollista tapauksen puolustustutkintaa on mahdotonta suorittaa. Puolustusasianajajat eivät voi saada edes esitutkintamateriaalia. Jolloin syytetyn mahdollisuus saada tasaveroinen puolustus on mahdotonta. Tällöin myös ennakkotapauspäätösten saaminenkin on olematonta. Se on yksi syy myös siihen, että ainakin tähän asti eri käräjäoikeuksista on tullut hyvinkin erilaisia päätöksiä, kun on käsitelty seksuaalirikoksia ja "seksuaalirikoksia". Me olemme syyttäjäviranomaisen silmissä aina automaattisesti syllistyneet vähintään vapauden riistoon, mikäli joku ilmoittaa että mies on sitonut vaimonsa. Koska kaikki väkivallanteot on nykyään yleisen tutkintavelvollisuusen alaista riippumatta siitä onko osapuolet tehneet rikosilmoitusta. Vain vihje riittä. Nimetönkin. Eikä perättömäksikään todetusta ilmiannosta saa kuin sakkoja. Että semmoinen oikeusvaltio on Suomi.\n« Vastaus #36 : 12.09.2011, 08:42 »\nPakko taas tunkeutua lusikallaan tähänkin soppaan\nLainaus käyttäjältä: Raippa - 11.09.2011, 23:33\nJa viimekäsessä sillä, jolla on eniten varaa taistella, on mahdollisuus hakea aina Korkeintaoikeutta myöten tulkintoja siitä, mitä saa tehdä ja mitä ei, ja missä tilanteessa milloinkin mikäkin on sallittua ja mikä ei…\n…Puolustusasianajajat eivät voi saada edes esitutkintamateriaalia. Jolloin syytetyn mahdollisuus saada tasaveroinen puolustus on mahdotonta. …\nVarallisuudella ei varsinaisesti ole näissä asioissa merkitystä, sillä asianomistajalla on esim. raiskausrikoksissa oikeus maksuttomaan oikeudenkäyntiavustajaan ja epäillyllä puolustajaan. Tosin rikoksesta tuomitun on maksettava puolustajan kulut oikeudenkäynnin päätyttyä, mikäli hänen taloudelliset edellytyksensä sen sallivat.\nPuolustus saa kyllä esitutkintapöytäkirjan käyttöönsä ihan siinä missä asianomistajakin.\nEipä se kyllä ainakaan oikeuskirjallisuuden mukaan ole. Sukupuolielimeen tunkeutuminen esineellä on raiskaus, mutta peräaukkoon ei. Tapaus todennäköisesti tulkittaisiin pakottamisena seksuaaliseen tekoon.\nLainaus käyttäjältä: Milla - 01.06.2011, 14:30\nVoidaanko sessiossa käytössä oleva turvasanan käyttömahdollisuus laskea puolustuskyvyttömän turvaksi niin, että silloin ei "uhria" voida pitää puolustuskyvyttömänä kun hänellä on turvasana turvanaan, hänellä on eräänlainen puolustautumiskeino\n(..tai siis eihän se ole edes eräänlainen, vaan olemassa oleva fakta ..)\nLakitekstissähän puhutaan kyvyttömyydestä muodostaa tai ilmaista tahtoa. Mielestäni turvasana ja -ele ovat nimenomaan tahdonilmaisun osoituksia. Täysin toinen asia on se, missä määrin tuomioistuin ottaisi nämä seikat huomioon.\nOnhan se nyt maalaisjärjelläkin ajateltuna niin, että jos subi sanoo turvasanan, jota Dom/me ei kuuntele, on aina jonkin sortin rikos tapahtunut. Joskus hirvittää, miten tämä asia sivuutetaan, kun puhutaan subin viemisestä turvallisuusvyöhykkeensä ulkopuolelle.\n« Vastaus #37 : 12.09.2011, 10:53 »\nLain tarkoituksena on tuoda raiskauksen piiriin ne rikokset, jotka ennen olivat kevyemmässä rangaistusluokassa eli hyväksikäytössä. Sammuneen, invalidin, halvaantuneen etc. raiskaukset.\nS/M sessiossa on Dominoivalla osapuolella olemassa ns. loukatun suostumus. Eli ennen sessiota on henkilö, jonka oikeutta ruumiilliseen ja henkiseen koskemattomuuteen tullaan loukkaamaan, antanut suostumuksensa kyseiseen toimintaan. (Itse teen tämän aina kirjallisesti, tai vähintään sähköpostitse.)\nSama juttu toimii myös esimerkiksi erilaisissa kontaktilajeissa, joissa jokainen harjoituskerta olisi lakiteknisesti pahoinpitely. Molemmat osapuolet ovat silloinkin vapaaehtoisesti mukana, eikä raastupaan ole asiaa, jos vaikka nenä tai kylkiluu murtuu.\nToki juttu voi mennä lakitupaan, mutta tuomiota siellä ei tule. Tätä lakia ei todellakaan ole tehty erityisesti kinkyjä vastaan, eikä se vaikuta oikeusturvaamme millään tavalla.\n« Vastaus #38 : 12.09.2011, 14:39 »\nLainaus käyttäjältä: Subitar80 - 12.09.2011, 08:42\nNäitä tapauksia on puitu ihan julkisessa sanassakin vuosien varrella kun ensimmäisessä käsittelyssä syyttäjä on heti alkuun pyytänyt esitutkintamateriaalin salaamista. Silloin sitä ei anneta muille kuin tuomarille koska asianomistaja ei ole asiaa ajamassa vaan yleinen syyttäjä. Puolustus perustuu sitten vain siihen mitä tuomari vastaajalta kysyy.\nVarallisuus näkyy siinä erittäin selkeästi kun yleisesti ottaen keskiluokkaan kuuluvat ihmiset ovat sen verran varakkaita, että aina joudut maksamaan ja useimmat eivät edes saa yleistä oikeusapua kun tulot ja varallisuus on "liian korkea". Varakkaimmilla on jo hyvät lakiasiantuntijat omasta takaa ja köyhimmillä on aina automaattisesti parhaat asianajajat sen takia että asianajajat tietää mistä ne voi palkkionsa lypsää. Siinä välissä on sitten ne joitten ei kannata rettelöidä mistään asiasta kenenkään kanssa vaikka olis perusteitakin, mutta kumminkin liian suuri riski, koska ei ole varaa riittävään pohjatyöhön.\nSnadin kommenttiin sen verran että jos ne seksuaalitapukset todellakin myös uuden lain puitteissa rinnastetaan kontaktilajiurheiluun niin asia on eriasia. Mutta onko niistä olemassa kaikki oikeusasteet läpikäyneitä ennakkotapauksia? Seksuaalista koskemattomuutta käsitellään ihan erilaisin tavoin kuin muuta ruumillista koskemattomuutta. Jospa tuomari päättääkin mitätöidä tehtyjen sopimusten vaikutuksen.\n« Vastaus #39 : 12.09.2011, 15:10 »\nMielestäni lakimuutos on tervetuölut, enkä todellakaan koe oikeusturvani heikentyneen.\nEn ole lakimies enkä todella tiedä miten asia oikeasti menee kun en ole syytettynäkään koskaan ollut, mutta raipan kommentti siitä että esitutkintamateriaaliin ei olisi asianomistajalla tai hänen edustajallaan missään vaiheessa mitään asiaa, kuullostaa todella erikoiselta enkä ihan heti uskoisi että pitää paikkaansa.\nJa sitten vielä, rikos on aina rikos vaikka se olisi tehty uhrin suostumuksella. Lieventävänä asiana sopimus tai suostumus varmasti voi toimia. Bdsm ei ole Missään nimessä rikollista, mutta D osapuolen kannattaa mielestäni olla erittäin varovainen toimissaan etenkin uusien tuttavuuksien kanssa kun rajat eivät ole välttämättä heti ihan selkeitä. Ei ole kannattavaa harrastaa kovaa sessiointia jos molemminpuolinen täysi luottamus ei ole kunnossa. Jos on joku pelko siitä että et tiedä mitä toinen haluaa, että ei osaa pysyä sovittujen rajojen sisällä tai että toinen saattaa ilmoittaa sessiosta poliisille, kannattanee jättää sessio väliin. Jos toinen kokee session jälkeen olevansa raiskattu ja tekee siitä ilmoituksen poliisille, se on raiskaus eikä siinä pitäisikään minkään sopimuksen missään painaa.\n« Vastaus #40 : 12.09.2011, 15:22 »\nLainaus käyttäjältä: Queena - 12.09.2011, 15:10\nJoo... toki olen samaa mieltä noitten kanssa mainitsemiesi asioitten kanssa. Riskit on vaan aika suuret. Eikä tämä koske ainoastaan bdsm-juttuja vaan myös niitä baarista napattuja tavallia yhdenillan juttuja. Eikä siinä ole lieventävänä asianhaarana osapuolten humalatila. Saattaa olla että se vielä pahentaa asiaa. Sattuiskohan kukaan muistamaan yhtään tapausta jossa nainen on käyttänyt yhdeillan suhteessa sammunutta miestä hyväkseen?\n« Vastaus #41 : 12.09.2011, 15:32 »\nLainaus käyttäjältä: Raippa - 12.09.2011, 15:22\nToki koskee muutakin kuin bdsm kuvioita. Humalainen yhdenillanjuttuhan on melkein kaikista riskialttein. Kannatan muutenkin ihan muunlaisia järjestelyitä, seksi humalaisen tuntemattoman kanssa ei ole kovin mukavaa. Kuitenkin kaikki omat tekemiset ja päätökset on jonkinlaista riskienhallintaa...menenkö sänkyyn humalaisen tuntemattoman kanssa, lähdenkö veiraan miehen matkaan, käytänkö kondomia, pidänkö session vaikka luottamus ei olekkaan kiveen hakattu..aina voi valita, ja joissain vaihtoehdoissa riskit ovat suuremmat ja vastuu on kannettava jos kaikki ei mene putkeen.\nNäin mä asiaa ajattelen ja itse kuljeskelen vähän nössösti suhteellisen riskittömiä polkuja.\n« Vastaus #42 : 12.09.2011, 16:55 »\nVarsin mielenkiintoista keskustelua. En väitä asiasta mitään tietäväni, asiasta on jo kirjoittaneet muutamat henkilöt, jotka oikeasti tietävät, mutta vähän aion kommentoida… Raiskaukseen voi syyllistyä joko pakottamalla toinen sukupuoliyhteyteen käyttämällä tai uhkaamalla käyttää henkilöön kohdistuvaa väkivaltaa taikka saattamalla toinen kykenemättömäksi puolustamaan itseään ja käyttämällä hyväksi tämän puolustuskyvyttömyyttä. Siis huumaamalla, uhkaamalla, sitomalla jne. Aikaisemmin, jos tekijä sitä vastoin ei ole saattanut toista puolustuskyvyttömäksi, mutta käyttää hyväksi toisen puolustuskyvytöntä tilaa ollakseen sukupuoliyhteydessä tämän kanssa, hänet tuomittiin seksuaalisesta hyväksikäytöstä. Nyt mainitusta erottelusta on luovuttu ja raiskausrikokseksi arvioidaan myös ne tapaukset, joissa tekijä käyttää hyväksi puolustuskyvyttömyyttä, jota hän ei ole itse aiheuttanut. Hallituksen esityksen 282/2010 tavoitteena on ollut vahvistaa seksuaalisen itsemääräämisoikeuden rikosoikeudellista suojaa. Siis suomeksi vahvistaa uhrin oman tahdon merkitystä.\nMielestäni oleellisinta on miettiä sitä, mikä tekee seksistä rikoksen. Ei seksi sidotun tai huumatun tai nukkuvan kanssa ole automaattisesti rikos. Ei myöskään se, että maksaa toiselle seksistä, vaikka toinen osapuoli ei todellakaan halua seksiä ostajan kanssa. Onko muka raiskaus, jos heräät siihen, että rakastamasi henkilö herättää sinut keskellä yötä rakastelemalla?\nRikoksen tunnusmerkit täyttyvät vasta seksuaalisen itsemääräämisoikeuden loukkaamisesta. Tämä on oleellista. Siis seksuaalirikosten suojeluobjekti on seksuaalinen itsemääräämisoikeus. Siis mitä käyttäytymistä lainsäätäjä on halunnut normilla estää. Kyse on siitä, miten uhri kokee seksuaalisen itsemääräämisoikeutensa loukatuksi. Raiskauksesta tuomitaan se, joka käyttämällä hyväkseen sitä, että toinen tiedottomuuden, sairauden, vammaisuuden, pelkotilan tai muun avuttoman tilan takia on kykenemätön puolustamaan itseään tai muodostamaan tai ilmaisemaan tahtoaan, on sukupuoliyhteydessä hänen kanssaan. Ja toisaalta, jos toinen avuttomaksi sidottuna, tiukasti suukapuloituna, kykenemättömänä ilmaisemaan tahtoaan nahkahuppu päässä, nauttii tilanteesta joka solullaan (I know I would…) ei koe seksuaalista itsemääräämisoikeutta loukatun, ei raiskausta ole tapahtunut.\n« Vastaus #43 : 12.09.2011, 19:44 »\nLainaus käyttäjältä: Cuffed - 12.09.2011, 16:55\nRikoksen tunnusmerkit täyttyvät vasta seksuaalisen itsemääräämisoikeuden loukkaamisesta. Tämä on oleellista. Siis seksuaalirikosten suojeluobjekti on seksuaalinen itsemääräämisoikeus. Siis mitä käyttäytymistä lainsäätäjä on halunnut normilla estää. Kyse on siitä, miten uhri kokee seksuaalisen itsemääräämisoikeutensa loukatuksi.\nBrittifilosofi John Stuart Mill puhuu yksilön itsemääräämisoikeudesta seuraavalla tavalla: Kenenkään ei tule puuttua tervejärkisen aikuisen ihmisen toimintaan, mikäli tämä on tietoinen toimintansa mahdollisista vaaroista eikä hänen toiminnastaan koidu muille olennaista vahinkoa.\nYksilöä itseään koskeva haitta ei tai vahinko ei ole Millin mielestä kyllin hyvä peruste hänen toimintansa rajoittamiselle. Millin periaate ei siten salli muiden estää esimerkiksi riskialttiita harrastuksia, kuten benji-hyppyjä ja laskuvarjourheilua tai rautapainoa sukupuolielimestään roittaavan esiintyjän taiteilijan ohjelmanumeroa.\nKyseinen lainkohta ikäänkuin tukee Millin perusajatusta oikeudesta itsemääräämiseen.\n"Yksilön harkittuja tekoja ei saa estää, herättivätpä ne muissa miten paljon oudoksuntaa tai paheksuntaa hyvänsä. Näin ollen voidaankin sanoa, että itsemääräämisoikeus negatiivisesti ymmärrettynä velvoittaa kanssaihmiset suvaitsevuuteen eli toleranssiin."\nEli jos minä pyydän vahvan kipusession jossa tapahtuu hallittu suostumuksellinen raiskaus ollessani sidottuna - johon suostun vapaasta omasta tahdosta, sitä eivät muut saa estää koska on minun tahtoni. Tuntuu se miltä tahansa ulkopuolisista ihmisistä.\nEikä laki saisi tuomita henkilöä kuka tämän tekee. Koska seksuaalinen itsemääräämisoikeuteni ei tule loukatuksi missään vaiheessa.\nJospa tämän lain tulkinnassa pitäisi jatkossa ottaa huomioon sen (minun mielestäni), kuka pyytää ja mitä. Jos aloitteen tekijä on hän jonka pyynnöstä haluaa itselleen tehtävän seksuaalisia itsemääräämisoikeuden alaisia tekoja, varsinkaan silloin ei pitäisi ryhtyä tuomitsemaan juridisesti.\n« Vastaus #44 : 13.09.2011, 08:11 »\nLainaus käyttäjältä: Raippa - 12.09.2011, 14:39\nOlen tässä lähestynyt asiaa nimenomaan raiskausrikoksia silmälläpitäen, sillä siitä tässä ketjussa taitaa olla kyse. Puhuit oikeusapulain mukaisen avustajan edellytyksistä, mutta aikaisemmassa kirjoituksessa viittasin ROL:n (laki oikeudenkäynnistä rikosasioissa) avustajaan ja puolustajaan. Kyse on siis täysin eri edellytyksin määrättävistä avustajista.\nEsitutkintalain mukaan asianosaisella on oikeus saada tietoonsa, mitä esitutkinnassa on käynyt ilmi, niin pian kuin siitä ei voi aiheutua haittaa rikoksen selvittämiselle (11§). Ja ETL:n 40§ 4 mom. : ”Rikoksesta epäillylle oikeudenkäynnistä rikosasioissa annetun lain 2 luvun 1 §:n nojalla määrätylle puolustajalle ja asianomistajalle mainitun luvun 1 a §:n nojalla määrätylle oikeudenkäyntiavustajalle on lähetettävä jäljennös esitutkintapöytäkirjasta.” Puolustuksella on siis mahdollisuus tutustua esimerkiksi juuri raiskausrikoksissa esitutkintapöytäkirjaan ennen oikeudenkäyntiä. Voit vaikka tutustua termiin asianosaisjulkisuus. Rikosasian vastaajalla on oikeus saada tieto esitutkinnassa kertyneestä aineistosta, jolla saattaa olla merkitystä hänen syyllisyytensä selvittämisessä. Tuomari taas ei saa harkinnassa ottaa huomioon muuta esitutkintamateriaalia, kuin salissa suullisesti esitetyt seikat, eikä tuomari pääsääntöisesti juurikaan vastaajalta oikeudenkäynnissä mitään kysele. Se homman hoitavat syyttäjä, mahdollinen asianomistajan avustaja sekä puolustus.


Hupsu ja tosi höpsö | Kissablogi: Huipulla tuulee!\nLähettänyt Sandra klo 16.36\nHenna 28. lokakuuta 2017 klo 17.56\nJujun touhut alkavat kuulostaa melkoisen paljon maalaisserkku Misun touhuilta... Ei ole yks eikä kaks kertaa, kun tuota harmaata gremliniä on jouduttu kalastelemaan milloin mistäkin hattuhyllyltä alas ja korjailtu sen jättämää tuhoa... Nyt Misu vasta keksiikin kaikkea mahdollista tuhotyötä, kun taas vaivanneet korvavaivat rajoittavat hitusen sen ulkoilua. Huoh, tulispa kesä. :)\nSandra 29. lokakuuta 2017 klo 8.35\nIhana Misu-gremlin! <3 Mutta voihan harmi, kun korvat ovat vaivanneet. Onneksi muuten vaikuttaisi olevan hyvä tuuli ja meno päällä! :) Sullakin pysyy syyspimeillä vireys korkealla, kun Misu keksii tekemistä! Kesää mäkin silti jo odotan! :)\nSofia ja Olga 28. lokakuuta 2017 klo 18.00\nNo oli vauhtia! Meillä Sofi selkeästi reipastui syksyn tullen myös ja pieni epäilys on, että keittiökaapistojen päällä on käyty...\nSandra 29. lokakuuta 2017 klo 8.37\nMokomatkin pikku kiipijät! :-D Meidän oli pakko lopulta evätä Jujulta tuo liesituuletinparveke, koska alkoi oikeasti näyttää siltä, että kohta se on kaapiston päällä eikä ehkä pääsisi sieltä pois.\nHenna 28. lokakuuta 2017 klo 18.49\nJujullapa onkin vauhtia! Ajattelee kai, että näin viileällä täytyy liikkua ahkerasti, jotta ei tule kylmä. Villasukat Jujulla kuitenkin on, se on hyvä. Kamalaa olisi jos noin suloiset tassut palelisivat!\nSandra 29. lokakuuta 2017 klo 8.39\nHuippana on kyllä erinomaisen lämpimästi pukeutunut. <3 Pienet pehmotumput etutassuissa ja söpöt villikset takasissa. Ja välillä mama nappaa poitsun vauhdista kiinni, ja sitten halitaan lämpimästi. :)\nAna 28. lokakuuta 2017 klo 19.06\nJupardi, hihi! On kiva kun on vauhdikas kissa, eikö?\nSandra 29. lokakuuta 2017 klo 8.40\nVauhtijupardi on i-hu-na! :-D Nupussakin on vauhtia, ja joka päivä se pitää paritkin hupsusteppaukset keittiön laminaatilla. En vain ole ehtinyt saada esitystä videolle.\nTaru 29. lokakuuta 2017 klo 8.25\nNyt en tiedä uskallakon tämän sanoa edes ääneen, mutta Jupardissa on nyt kyllä kovasti samoja piirteitä kuin meidän.....Öykkärissä! Sanoin sen. Apua. Eihän Juju voi öykkäriksi muuttua, eihän?\nSandra 29. lokakuuta 2017 klo 8.43\nPakko tunnustaa, että Nisu tuli mullekin mieleen, kun Juju muutti tassuttelunsa kipitykseksi! :-D Vähän on öykkismöykkistäkin ollut ilmassa, mutta Nuppu on vedellyt veljeä tassulla nenään, ja sitten ovat onneksi taas nukkuneet söpösti vierekkäin.\nLiinukka 29. lokakuuta 2017 klo 13.58\nJuju Jupardilla on totta tosiaan vauhtikausi ! :)\nHyvä että edes joku jaksaa ottaa energiat tästä syksyn pimeydestä, pitää yrittää itsekin alkaa hyppimään\nesteiden ja igluputkien yli...josko se siitä vireystila paranisi :)\nSandra 29. lokakuuta 2017 klo 15.40\nSanopa muuta! Ehkä meidän taloudessa energian määrä on myös vakio: siinä missä itse olen nuupeutunut, Jupardi on virkistynyt! :-D Mutta kyllä tuosta vilperistä tarttuu energiaa takaisinkin päin. Täytyypä kokeilla hopata itsekin igluputken yli! :)\nMimmi ja Alfred 29. lokakuuta 2017 klo 14.48\nOnpas Mr Jupardi Tysonilla virtaa! Se on hyvä niin kauan kuin jätetään viattomat siskoparat rauhaan. Mimmi säikähti, että onko Jupantteri samanlainen kiusuri kuin Alfred, joka myös haukkailee tytöistä karvatupsuja.. :O ;) Onneksi on agility, johon purkaa energiaa! Ja onneksi on reippaita tyttökissoja, jotka antaa villikissalle tassusta. Patterinlatauspaikasta täydet pinnat, mamin sylkyssä on hyvä miettiä seuraavia pelisiirtoja. ^.^ <3\nSandra 29. lokakuuta 2017 klo 15.44\nJupardipantteri vannoo täällä kautta vipeltävien tassujensa, ettei ole koskaan syyllistynyt mihinkään tyttöjen huudattamiseen saati sitten villatupsujen näksyttelyyn, vaikka blogissa väitettäisi mitä! Ihan on herrasmiesmäisesti viuhdottu menemään, kunnes taas on käperrytty söpösti äiskän syliin päivänöpösille. <3\nAnna, Peppi, Ninni 30. lokakuuta 2017 klo 9.45\nHäärägepardi! :D :D :D Ihana\nMeillä on terävöidytty toisella tapaa. Aloin epäillä, että Otava painaa kissanminttupaperille, mutta ehkä Peppi onkin älykkö ja inhoaa kevyttä viihdettä? Se silppusi kaksi Tuija Lehtisen kirjaa, kirjaston opuksia. Seuraavan kerran lainasin varmuuden vuoksi vakavia teoksia, kuten Matti Klingen päiväkirjoja, ja ne ovat saaneet olla rauhassa.\nJaksamista ja iloa! Joko sukat pyörii palveluskunnan varpaissa?\nSandra 30. lokakuuta 2017 klo 13.44\nMeidän pikku Hääris! <3 Huitsipoju saa kyllä maman villasukat aina ihan ihastuksesta mutkalle!\nOnpas Peppi ollut touhukas kirjallisuuskriitikko! :-o Mulla oli pienenä kani, joka rakastui Montogmeryn Anna-sarjaan. Jouduin ostamaan kirjastolle uuden "Annan nuoruusvuodet" -romaanin, kun pupu ahmaisi kannet lähes kokonaan. Mokoma otus oli myös musikaalinen ja söi parit viulukonsertot vuosien mittaan. <3\nAnonyymi 30. lokakuuta 2017 klo 13.26\nVoi noita kisuja, jo on ollut Jujulla vauhtia ym. :P Meillä ei ole sentään hypitty liesituulettimen päälle... - sen sijaa pihalumi sai eilen pari pientä tassunjälkeä - ja hurja pyräyksen takaisin sisälle... - vaikka tytsymme oli sitä mieltä ensin että pakko päästä pihalle (oli ja on myös nyt räntäsadetta) :P\nSandra 30. lokakuuta 2017 klo 13.47\nMeidän piti lopulta pinota puuropaketteja liesituulettimen päälle, koska Juju oli siellä yhtenään! :-D Nyt se on moukunut sydäntä riipivästi ja katsellut haikeana liesituuletinta.\nTassunjäljet lumella ovat supersöpöjä, mutta ei ihme, että teidän typsylle tuli kiire takaisin sisälle! :) Parasta varmaan katsella hiutaleita ihan vain ikkunasta.\nMarraskuun Muruset 1. marraskuuta 2017 klo 14.20\nJuippi on niiin hirmuisen vauhdikas tapaus <3 Meillä ollaan ihan toistamaata, Ruffe vaan nukkuu ja huutaa eikä muuta :--D Jonkun pitäisi saada tuo puuperuna aktiiviseksi! Hienot agilitysessiot teillä, kyl me ollaan kadeja vaik osaahan Ruffekin mut ei se vältsii aina jaksa. Nupun perässä se vois kyllä juosta <3\nSandra 2. marraskuuta 2017 klo 9.18\nJuju ei ole lukenut ragdollien luonnekuvausta! :-D Mutta ei haittaa - on ihanaa omistaa tuollainen hääräilijä. Voi ei, mikä nimitys Ruffelle tuo puuperuna! :-D Nuppu paheksuu ja tuhahtelee. Ruffe on charmikkuutta uhkuva ritari, ja Nuppu inisi onnesta, jos saisi kannoilleen oman armaansa. <3\npirkko 4. marraskuuta 2017 klo 14.04\nTeillä on menoa ja meininkiä, kuin itämaiskissataloudessa. On noita kissoja hauska seurata, kun puuhastelevat!\nSandra 4. marraskuuta 2017 klo 16.45\nJuju varmaankin luulee olevansa itämainen ihanuus! :-D Hauskaa sen touhuamista on seurata, vaikkakin välillä vähän sydän syrjällään! (Torstaina tuli tavaroita kilinällä ja kolinalla lattialle. Onneksi mitään ei rikkoutunut!)